ZUALKO: Hitluk Muidawh Bochanmi Kan Far Nu Nih Ruah Lo Tuk In Mual A Kan Liam Tak – Chuncha News\nZUALKO: Hitluk Muidawh Bochanmi Kan Far Nu Nih Ruah Lo Tuk In Mual A Kan Liam Tak\nVawlei cung hi cu a poi hringhran ko mu, duh tling lonak ram a si nak hi a lang chin lengmang ko, minung hi kum 30 hna lawng a si rih mi cu uar a um saling le a chan lai saling bak te asi i mual a kan liam tak cu a pam kho taktak ko, zeitluk in dah a chungkhat pawl le khuami Khrihfa bu hna an tuar lai mu, thihnak cio cio ahhin zohcim lo lio hna i taksa vung I then tak tak hi cu a fawi hrim lai lo.\nAtu a kan liam tak mi hi a min ah H. Malsawmzuali (Kum 30) lawng asi mi a si. Aumnak Khua hi N.Mualcheng a si, Hringtu a pa min hi Upa H. Zathanga a si, mual a kan liam tak hi Date, 28.08.2020, suimilam 1:45pm ruah lo tuk in a kan liam tak hi asi. Dam tein kan um ahcun Thaizing Date. 29.08.2020, suimilam 11:00 am vuinak tuah a si lai tiah thawng theih a si.\nA kan liam taknak a ruang hi Stroke lei dam lo in asi. A ruak hi Aizawl leiin an umnak khua N Mualcheng leiah atu hi an kal pi lio a si tiah theih a si. Tluang tein khua an phan pi i a chungkhat cinla rualchan le Khrihfa bu khuami he dam tein an phan pi i a ruak zong tlamtling tein an vui khawhnak lai thlacam bawm ko hna uhsih. Kaltak mi chungkhat vialte Bawipa nih in tuar zia thiam ter ko hna seh. Liana Sailo\nThawngpang dang relchap Ding <<<< Chin National Front (CNF), Chinland Club Members sin ah Lunglawmhnak Bia Nai ah Biscope (Movie) pakhat ka zoh. “Troy” ti mi kha asi. Adonghnak ah, tuanbia chimpa (Narrator) nih achim mi te nih ka lung aka suk hai ngai. Achim mi cu: Hector le Achilles te hna, mithang le paralttha hna chan ah achuak mi, tlangval zaaran nih: “Hector le Achilles te hna chan ah kan rak chuah, kan rak isem ve cu: Kan van attha tuk”, an ti len te lai. Cun hmailei chan tampi hnu zong ah thlangval patthawng pattha achuak mi hna nih, “Hector le Achilles te pawl chank an rak chuah, kan rak isem ve lo cu apawi tuk! Kha chan ah khan rak isem ning law, kan min te tal tuahbia ah atang hnga”, ti in an hram lente lai, ati.\nNihin Chin mino tampi nih, CNF chan ah kan rak chuah, kan rak isem ve mi hi, kan van attha tuk! CNF member asi mi cu kan van attha chinchin. CNF chung taktak aa tel kho lo nain, CNF abawm mi vial te zong an van attha. Nan techin, nan fapar nih: Ka pu le Ka pi cu CNF chan ah an rak chuak; Ka pu cu, Ka pi cu CNF member arak si; Ka pu nih fawh, Ka pi nih fawh CNF cu arak dir pi hna i, arak bawmh len hna cu, tiah tuanbia ah an chim len te lai. Cu caah CNF chan ah achuak mi Chin nusal pasal vial te, kan van attha, mi vanttha kan si, ti hi philh hlah usih.\nZei ruang ah? Zei ruang ah dah mivanttha kan si kan ni ti khawh? Aruang a um!: Mi tling asi ve ko mi; Nusal ttha le pasal ttha aa ti ve mi poh poh nih cun RAM le MIPHUN caah rian ttuan, thazaang chuah, aherh ah cun NUNNAK thap hmanh an ngamh dih. Asinain, chanchia ah achuak mi, mi vanchia hna caah, ram le miphun ca rianttuan an duh len, thazaang chuah an duh len, nunnak thap hmanh an ngamh len ko nain: attuannak hmunhma arak um lo. Thazaang chuah thiam asi lo. Nunnak vathapnak can le hmunhma zong a um tawn lo. Ram le miphun ca rian ttuan ti mi cu, acaan te aum, ahmun te aum. Cu ban tuk hmunhma le ani khua, achan achuah lo ah cun: ttuan cu an ttuan len ko lai. Thazaang zong an chuah lente ko lai. Asinain, tuanbia ah atang hnga mi “Dothlannak” cu asi lai lo. CNF cu dothlennak a tuah mi kan si.\nChin miphun kan tuanbia kan zoh tik ah: kan miphun le kan ram dirhmun aa tlen ter mi, miphun le ram caah ramrian ttuannak le dothlennak hi an rak um len ko. Kum 1872 lio ah Mirang nih kan ram “Khua thlang” (Mizoram) arak lak lio ah kan pupa hna nih kan ram cu an huunven i, Mirang cu an rak doh hna. 1892-96 lio ah Mirang cu avoi (2) nak an hung kai tthan i, kan pupa nih an doh rih hna. Mirang nih kan ram alak hnu zong ah, Mirang kut tang ah sal can kan duh lo an ti i, Kan Pupa hna nih Mirang cu 1917-19 ah an rak doh tthan rih hna. Cucu “Lai Ral” kan ti mi “Anglo-Chin War” (1917-1919) kha arak si. Cu lio ah cun, Kan Pupa hna lak ah Paralttha, minthang tampi an rak chuak. Pu Cawn Bik, Pu Khai Kam, Pu Lal Luai ti ban tuk in Mirang kai lio ah arak doh tu minthang Paralttha hna le, “Lai Ral” lio ah Paralttha Minthang hna lak ah: Pu Van Mang, Pu Mang Hnin, Pu Chia Khar le Pi Tial Nawn le adang an min kan chim cawk lo mi Chin pasalttha le nusalttha tampi kan Chin miphun tuanbai ah an rak chuak.\nMirang an ttian hnu in; Chin, Kachin, Shan miphun hna nih adang tein independence lak loin, Kawl he fonh in independence cu kan lak tti lai, Ramkawmh (Union) pakhat kan ser tti lai, tiah Kanpu pa acheuh khat nih “Panglong Agreement” min an rak thut. Cu lio ah min athu tu cu: Pu Thawng Za Khup, Pu Hlur Hmung le Pu Kio Mang an si. Asi nain, Kawl pawl nih “Pinglong Agreement” ah an min an thut cia mi cu an zul duh lo. Cu caah, kan ram “Phunghram” (Constitution) kan remh lai, tiah Shanram ah a um mi Tawnggyi khua ah khuakhan-lairelnak an rak ngei. Cu lio ah, kan Chin miphun ai-awh in arak kai mi cu Capt. Mang Cung Nung arak si. Amah biachim an thiah ni ah arak zaw, arak dam lo i, amah ai awh in Pu Cin Siang Thang nih abia chim mi cu, ca in arak rel piak. Cun, 1962 January le February lio ah Rangoon khua ah an tuah mi, Federal Seminar zong ah kan Chinmi lak ah aa rak itel kho ve cu: Capt. Mang Cung Nung arak si. Asi nain, an meeting adih hlan ah, General Ne Win le Kawl Ralkap pawl nih; Chin, Kachin, Karen, Karenni, Mon, Rakhine le Shan miphun viate Kawl miphun he nawlngeihnak aa khat tein pek cu an duh lo caah, Acozah nawlngeihnak vial te cu hramhram in ark cuh hna. Cucu 1962 military coup an rak tuah mi kha asi.\nGeneral Ne Win nih hriamnam bochan in Ramnawlngeihnak mipi sin in arak chuh ruang long si loin, 1961 lio ah U Nu nih Buddhabata Rambiaknak ah arak ser mi zong kha, Chinmi tam deuh kan lung arak tlin lo caah, Pu Hrang Nawl le Col. Sawn Kho Pau te pawl hruainak thawng in, Chinmi nih hriam le naam kan rak ilak i, Kawlpa Ne Win nih ahruai mi Acozah cu kan rak doh. Cu caah, nihin ni tiang Pu Hrang Nawl cu ‘Mi Roling Hrang Nawl’ tiah chanthar mino hna zong nih kan philh kho lo. Chinram le Chinmi kan hmunh chung poh cu Pu Hrang Nawl min cu, kan miphun tuanbia ah atlau kho ti lai lo.\nGeneral Ne Win nih ahruai mi ‘Ralkap Acozah’ (Revolution Council) chan lio ah: Pu Lian Uk, Pu Thio Cin, Pu Hniar Kio, Pu Sang Awr, Dr. Ngin Thawng le Chin pasalttha le nusalttha (50) reng lo nih, kan ram hruainak ‘Phunghram’ (Constitution) cu Federal uknak phungning in ttial siseh tiah, ca an rak ttial. General Ne Win nih Chin mino pawl nih ruahnak an chuahpi mi cu ngeih duh loin, an zapi tein atleih hna i, thawng athlak hna. Kan Chin tuanbia ah kan philh khawh lomi, minthang pasalttha le nusalttha an rak si.\n1988 kum ah, General Ne Win nih ahruai mi uknak: One-party-dictatorship le military-dictatorship cu kan duh hrimhrim ti lo tiah, kanmah siangnagkchia pawl hruainak thawng in “8888-Democracy Movement” arak chuak. Asinain, siangngakchia le mipi nih kan halmi democracy tu pek loin, Kawl Ralkap nih rampi uknak cu an lak tthan. Cucah “Bia long in aza ti lo; Hriam kan ni thleih ahau cang” tiah, 1988 ah Chin National Front (CNF) cu dirh arak si.\nCNF nih kan Chinram le kan Chin miphun caah hriam thleih in, kum (30) reng lo nunnak le thisen thap in rian kan ttuan. Atu Kawl Acozah he ‘Kahdaihnak’ (Nationwide Ceasefire Agreement-NCA) min kan thut i, kan ram cu “Panglong Agreement” bantuk te in, ‘Democracy le Federal’ phung in kan ni uk tthan lai, tiah ‘Ramsernak Biachim’ (Political Dialogue) cu kan tuah cuahmah. Aruah hlan ah kan duh mi kan hmuh lai i, kan Chin miphun duhthlinal le zalawmnak kan hmuh cang lai tiah, fek tein ruahchannak kan ngei. CNF kan dirpi mi cu: Democracy, Federalism le Self-determination an si.\nAtu kan tuah cuahmah mi ‘Ramsernak Baichim’ kong cu chia rih usi law; Kum (30) chung ah CNF nih Chinram le Chinmi caah zei rian dah attuan cang, ti mi atawinak te in, vunchim tthan ka duh. (1) Chinram tuanbia chung ah miphun le ram caah hriam thleih in, kum (30) leng ‘Dothlennak’ atuah kho mi cu CNF long asi. Zei bantuk bu hmanh (MNF chim lo.,) kum (30) peh te in, thisen le thlanhripi luan in hriam an tlai bal rih lo.\n(2) CNF thawng in, Vawilei cungpi nih “Chin miphun” ti hi fiangfai te in an kan theih cang. UN le UNPO long si loin; US, UK, EU le Vawleicung ram tam pi an kan theih cang (3) CNF thawng in Vawilei cung ram rum, ram ttha tam pi ah, “Chin Community” tiah Chin miphun umnak hmunhma kan ser khawh. Ramdang le ramttha tampi ah Chin miphun asi mi, minung thawng tampi khua kan sa kho ve cang. (4) Kum 2012 thawk in Kawlram Acozah nih, CNF cun Chinmi le Chimram caah hraim thleih in ‘Dothlennak’ atuah mi bu an si, tiah ttha tein akan pawm i, Chinmi le Chinram ai awh in ‘Ramsernak Biachim’ (Political Dialogue) ah akan sawm. Hihi Chinram le Chin miphun caah CNF thisen le nunnak pek in rian kan ttuan ruang ah kan ral nih akan co-hlan mi (recognition shown by our own enemy) asi.\n(5) Tlangcungmi hriamtlaibu hna lak ah, CNF hi ralkap lei in atthawng bik kan si lo na-in, 2013 thawk in, nihin ni tiang: NCA min thut ding in biachimnak ah siseh, Ramsernak Biachim (political dialogue) zong ah siseh, Pathian nih thluachuah akan pek i, CNF hi hruaitu dir hmun ah kan dir kho ve. Democracy le Federal phunglam ning tein kan ram kan ser tthan lai, timi biachiamnak ah CNF kan bia hi biapipa le biahram dirhnak ah, tlangcung hriamtlaibu long si loin, Kawl Acozah zong nih an kan pawm piak ko rua, tiah kei nih cun ka hmuh. Pathian min thang that si ko seh.\nCu caah, ka bia donghnak ah: 1988 lio ah CNF rak dirh ni in, nihin ni tiang pehzulh te in, CNF akan hruai tu Pu Thomas Thangno, Pu Zing Cung, Dr. Sui Khar, Pu Ral Hnin, Col. Solomon Thang Ding, Brg. Hrang Tin Thai, Brg. Than Htun, Col. Biak Ling, Lt.Col. Sang Cem le atu lio kan ralkap hruatu Col. Hla Htun le upa tam pi nan cung ah kan ni lawm. Chinram le Chinmi caah nunnak ape i thlanmual akan liamtak cia mi CNF-CNA ralkap vialte zong salaam kan nin chawnh hna. Nihin ah athar in CNF-CNA ah alut i, Chinram le Chinmi caah nunnak thap in rian attuan cuahmah mi vialte zong kan nin lawmh hna. Cu long asi lo: CNF ruang ah aphunphun in harnak atawng mi, thawng zong arak tla mi vialte nan cung ah kan ni lawm. Zei tik hmanh ah kan nin philh hna lo.\nChinram le Chinmi nih harnak le retheihnak nan in mi tuanbia acinken zungzal ko lai. Cun chawva le ngeihchia in CNF abawm tu u le nau vialte nan cung ah Chinram le Chin miphun anni lawm. Kan zapi tein kan ni lawm. Kan ram nih an nin philh hna lai lo! Kan miphun nih an nin philh hna lai lo. Kan miphun tuanbia catlaprang chung ah nan min cu zungzal in aa ttial ko cang lai. Kan ni lawm!\nDr. Lian Hmung Sakhong, Vice Chairman (2)\nChin National Front (CNF) 28-June-2020\nAtu Lio Kan Herh Tuk Mi Bia, “Aho Dah Na Si/Aho Dah Ka Si?”\nTrump Nih Hi Ti Hin A Chim. Biden Nih US Cu Muihnak In A Hmuh, Kei Nih Cun Lianhngannak Ka Hmuh A Ti.


Vice President Pu Henry Van Thio A Chuahsemnak Tikir Khua A Phan, Khua Mi Sinah Zei Biadah A Chim? – Chin World News Evening\nVice President Pu Henry Van Thio A Chuahsemnak Tikir Khua A Phan, Khua Mi Sinah Zei Biadah A Chim? Myanmar rampi Vice President a ttuan lio mi Pu Henry Van Thio cu nizan 2/13/2020 ah a chuak semnak Tikir khua ah zankhat riak in a va tlawng ta. Zankhat a cam chungah khuami hna he hmunkhat ton biaruahnak an ngei hna. Tikir khua mi hna he ton biaruahnak an ngaihnak i Vice President Pu Henry Van Thio nih a chim mi.\nkeimah hi Kawlram chungah a bawi bik pathum/palinak dirhmun ah a um mi ka si. Cu dirhmun a dirmi ka sinain uah le zumhnak kia ngei lo. Cucaah nanmah zong zumhnak lungthin ngei hlah u. Cun, pakhat le pakhat karlak ah chiatnak lam in ertaunak ngei hlah u. Cu lawng si loin keimah timi lungput zong ngei fawn hlah u, cu bantuk ruahnak lungput nan ngaih ahcun dawtnak thinlung a zor. Cu pinah mah le mah thangtthat/cawisannak zong ngei hlah u, mah le mah thangtthat/cawisan cu tha a ba.\nKeimah timi lungput ngaih cu kan biak Pathian zong nih a duh mi lungput asi lo bantukin Pathian nih a duh bikmi cu amah cawisan hi asi,”tiah Tikir khua mi he ton biaruahnak an ngaihnak ahcun bia a cah tak hna. Tutan ah Vice President Pu Henry Van Thio Chinram a tlunnak a ruang hi a ra laimi Thantang ah tuah ding mi CND puai ah khuallian tlung ding an si ruangah a hlan ken in a rak tlun chung nak si,”tiah chim le theih si fawn.\nRelchih: INDIANAPOLIS AH PU ZO ZAM: Chin Community of Indiana (CCI) nih Avoi 72-nak Chin National Day khualian (Chief Guest) ca i an sawmmi Pu Zo Zam cu tu zanlei February 13 ah damte’in Indianapolis a rak phan tiah theih a si. Pu Zo Zam hi CCI upa pawl nih Lai/Chin thuam he bak Indianapolis Airport ah an va don ti a si.


Rom Cakuat 4 (Romans 4)\nRom Cakuat 4\n1A kan hringsortu kan pu Abraham kong kha tah zeitindah kan ti kun lai. Zeitindah a rak si kha? 2A tuahmi thil hna thawngin Pathian he remnak a hmuh a si ahcun, i porhlawt awk a ngei hnga. Sihmanhsehlaw Pathian hmaiah cun zeihmanh i uan awk a ngei lo. 3Cathiang nih, “Abraham nih khan Pathian a zumh i cu a zumhnak ruangah cun Pathian nih miding bantukin a cohlan,” tiah a ti. *4:3: Gen 15:6; Gal 3:6 4Rian a ṭuanmi cu ṭuan man pek a si tawn; a nihlawh cu laksawng a si tiah tipiak a si bal lo, a ṭuan man i a hmuhmi a si. 5Sihmanhsehlaw rianṭuannak si loin zumhnak tu a ngeimi nih cun, Pathian nih a sualmi cu a sual lo ah a chiah hna tiah a zumh i cu a zumhnak cu Pathian nih amah he remternak caah a lakpiakmi cu a si. 6Pathian nih rianṭuannak tel loin, miding bantuk ah a cohlanmipa aa lawmhnak kong David nih a chim tikah, hihi pei a sullam a chim duhmi cu a rak si cu:\n7“Pathian nih an ṭhat lonak\na ngaihthiam i\nan sualnak a khuhpiakmi hna cu\nan vaa lawm dah! *4:7-8: Slm 32:1-2\n8Pathian nih sualnak a tuahmipa,\na sualnak sual i a relpiak lomipa cu\na vaa lawm dah!”\n9David nih a chimmi lunglawmhnak hi cuarpar tanmi hna ca lawngah maw a si? Si hlah. Cuarpar tan lomi hna ca zongah a si ko. “Abraham nih Pathian a zumh i cu a zumhnak ruangah cun Pathian nih miding bantukin a cohlan,” ka timi kha ka nolh rih lai. 10Cucu zeitik ah dah a rak si? Abraham kha cuarpar aa tan hlanah maw aa tan hnuah dah? Aa tan hlanah a si, aa tan hnuah a si lo. 11A cuarpar aa tan cu a hnuah a si, Abraham nih a cuarpar aa tannak cu a zumhnak ruangah Pathian nih cuarpar aa tan hlan in miding in a cohlan cang ti hmelchunhnak caah a si. Cucaah Abraham cu, Pathian a zum i an cuarpar an i tan lo nain Pathian nih miding in a cohlanmi vialte hna, thlarau lei an pa a si. *4:11: Gen 17:10 12Cun cuarpar tanmi hna pa zong a si ve ko, cuarpar an i tan ruangah si loin kan pu Abraham nih cuarpar aa tan hlan i a zulhmi nunning, zumhnak nunning khan an nun ve caah a si.\nPathian Biakam Cu Zumhnak In A Co\n13Pathian nih Abraham le a tefa hna cu, vawlei hi Abraham ta a si lai, tiin bia a kamh hna. Hiti in bia a kamh hna cu Abraham nih khan Nawlbia kha a rak zulh caah a si lo, sihmanhsehlaw Pathian kha a zumh i Pathian nih miding in a cohlan ca tu ah khan a si. *4:13: Gen 17:4-6; 22:17-18; Gal 3:29 14Zeicahtiah Nawlbia a zulmi lawng kha rocotu cu an si ahcun zumhnak cu pakpalawng a si ko hnga i biakamhmi thil cu pakpalawng men a si ko hnga, *4:14: Gal 3:18 15Nawlbia nih cun Pathian thinhunnak lawng kha a chuahpi ko; nawlbia a um lonak hmun ah cun nawlbia buar zong a um ve lo.\n16Cu biakamnak cu velngeihnak thawng lawnglawng in a si i Abraham tefa vialte hna caah khan a si, Nawlbia a zulmi hna ca lawngah khan si loin Abraham zumh bantukin a zummi hna dihlak caah khan a si ti hngalhnak caah zumhnak cungah khan a hram cu bunh a si. *4:16: Gal 3:7 17Zeicahtiah Cathiang nih, “ ‘Nangmah cu miphun tampi hna pa ah kan ser cang,’ a ti,” tiah a ti bantuk khan, Abraham cu kan dihlak pa a si. Cucaah hi biakamnak cu Pathian hmaiah khan a fek i cu Pathian cu a zumhmi Pathian cu a si; mithi kha a nunter i a um lomi thil a bia in a umtertu kha a si. *4:17: Gen 17:5 18Ruahchan ding zeihmanh a um lo zongah hnabeisei ngaiin a rak zumh ṭhiamṭhiam caah khan Cathiang nih, “Na tefa hna cu arfi zat an si lai,” tiah a ti bang khan “Miphun tampi hna pa” ah khan a cang. *4:18: Gen 15:5 19Abraham cu kum za khat dengmang a si cang, sihmanhsehlaw mithi bantuk a si ko cangmi a pum le Sarah nih fa a hrin khawh lonak kha a ruah tikah a zumhnak cu a der hlei lo. *4:19: Gen 17:17 20Pathian biakamhmi kha zum loin a um hlei lo, a zumhnak nih cun ṭhawnnak in a khahter i Pathian kha a thangṭhat ko. 21Pathian nih bia a ka kamhmi cu a tuah khawh hrimhrim lai ti kha fiang tein a zumh. 22Cucaah cun Abraham cu zumhnak thawngin “Pathian nih miding in a cohlan”. 23“Miding in a cohlan” ti bia hi Abraham ca lawngah ṭial a si lo. 24Jesuh kan Bawipa thihnak in a thawhtertu a zummi, miding in cohlan ding kanmah ca zongah hin ṭial a si ve. 25Amah cu kan sual ruangah thihnak phakter a si i Pathian he kan i remnak hnga dingah nunnak ah thawhter a si. *4:25: Isa 53:4-5


Chinmi nih bochanmi Dr. Kipgen nih tuni ah COVID-19 in a kan liamtak - THE CHIN EXPRESS\nChinmi nih bochanmi Dr. Kipgen nih tuni ah COVID-19 in a kan liamtak\nDr. Nehginpau Kipgen nih nih tu zingka ah Delhi ah COVID-19 zawtnak in a kan liamtak.\nDr. Kipgen cu Kawlram chuak Kuki (Chin) miphun asi. Delhi khuappi um Jindal School of International Affairs, Center for Southeast Asian Studies ah Professor le Executive Director kan ngeih chunmi asi.\nAmah hi Kuki miphun chung in Political Scientist ngeih chun a si ko lai, mino te a si nain minthang ngai mi asi. Midawt a thiam, a manh lo lio pi zong ah phone call an kan tlaih piak peng, zingzan ti nawn in WhatApp in ca an kan kuat, an kan chonh, Kawlram kong a biachimnak kip ah an kan sawm, a donghnak bik kan i chonh cu April 10, 2021 ah a si i atu zing ah a pumpak phone number in cakuat a ra mi ka zoh cu, a nunnak a liam cang timi a si tikah ka lau ko zumh zong a har ngai.\nKawlram kong ahcun Expert, Scholar pakhat asi, Zeibantuk Ramkhel boruak pical paoh ah Vawleicung Media pical in interview an tuah mi, a ruahnak an hal tawn mi asi. A paam tuk hringhran e.\nThawngthanhtu: Salai Cung Dawt (Delhi)


Thaizing Cu U.S Rampi Caah Thinphang Taktak Si, Hmaitonh Bakin An Um Cang – Chin World News Evening\nThaizing Cu U.S Rampi Caah Thinphang Taktak Si, Hmaitonh Bakin An Um Cang\nKan theih bantukin U.S Capitol innpi cu Avoi 46nak President Thar a ttuan dingmi Joe Biden’s Inauguration caah hmunhma an tuah piak dih cang. Cacawn ni thumni ah president rianpeknak le biakamnak asi cang lai. Kumdang ahcun party pakhat lei lungtling tein President Power pek a si tawn.\nCu cu U.S phung le lam ning tein tuah le pek asi. Asinain tukum tu ahcun phung le lam lonh in lih le hrawkhrol in vote hlak le fir a tamtuk tiin President Donal Trump nih saupi duhlonak a langhter. Nain an tuah cangmi cungah khatlei zong biatak tein an cawl ve tikah a donghnak ahcun Trump nih a tthutnak cu a chuah tak hau cang.\nCu tikah Trump ttanhtu hna nih lih le firchawm in vote thlak le a tlingmi Biden hi kan president caah kan duh hrim lo tiin biatak tein an duhlonak an langhter. Cu ti duhlonak an langhter ruangah vawleicung ah a him bik timi US Capitol-innpi tiang Trump ttanhtu hna nih an luh hnawh tikah faak piin buainak a chuak i, nunnak a liammi tiang an um hna.\nCu ti buainak in a khat caah Biden nih biakamnak a tuah ni zongah Trump ttanhtu lei nih buainak an tuah sual lai tiin U.S ralkap (National-guard) minung 25,000 renglo US Army telh in President elect- Joe Biden Inauguration Puai tuahnak vengtu dingah ralkap chiah an si. A cunglei kong he pehtlaiin atu ahcun Trump ttanhtu le National-guard hna cu hriamnam le meithal he hmaitonh bakin an i awr cang.\nCucaah thaizing January 20, Biden cu thinphang taktak si pinah zeidah a cang lai timi zong chim khawh si lo. A ruang cu Mike Adam’s nih a chimmi cu, “A hohmanh January 19,20 dai tein rak um u. Nanmah le inn cio ah. Lin Wood nih a theih i keimah zong nih ka theih. Mitkuh thaw tein rak it ko u tiah Trump dirkamhtu dihlak sinah bia caah hna. Thil aithleng ding a um a ti hna. Trump dirkamh tu pawl sinah bia cahnak a tuah. Cucaah thaizing hi zeidah a cang lai timi theih khawh a si lo. Hngakcio ko hna usih.\nTimcia In Um Cang U Tiah Gen Hyten Nih Thanhnak A Tuah Cang


RALHRANG PALEK LE RALKAP PAWL THILTUAH CU LOH TLAU BAK SI CANG – The Chinlung Post\nRalhrang thiltuah cu lohtlau si ko cang, Yangon North Oaklapah ah ralkap lei nih mipi cu meithal he kan ttih hna seh tiah an cycle 30 leng an chuh hna.June thla ni 7 zinglei 11 le cheu hrawng ah Yangon North Oaklapah sang Aung Brother lakphak dawr ah a thu mi mipi minung 11 hna an cycle cu ralhrang kawlralkap lei nih hram hram in an lak tiah sang um mi mipi pakhat nih Yangon Khat Tit media ah a chim.\nKan hawi le cu lakphak dawr ah an tthu i, lakphak an din lio ah ralhrang kawl ralkap pawl cu mawtaw 2 in an ra I cycle in a ra mi mipi cu an cycle tawh an hal hna. Zeicaah dah tawh cu na kan hal tiah kan ti hna tik ah kan tlaih hna caah si an kan ti I cycle pawl cu an mawtaw cung ah khin i, an I kal pi ko tiah thawng zamh nak ah cun a langhter chih rih.\nMah ralhrang palik le ralhrang kawl ralkap pawl hna cu kan mah sang mi an si hna loh. Mya Yadana chak ah a um mi no (9) palik sakhan ah a tuan mi pawl an si tiah theih asi. Lakphak dawr ah um mi cycle pawl an lak dih in ah-htah-ka (2) sianginn lei ah an kal than I cycle 20 leng mipi ta an va chuh rih tiah mino pakhat sin in theih asi.\nMahkong hi ruah awk ngaingai a si cabia dang:Chin miphun ruangah Myanmar ramah Federal democracy kan hmuh khawh lonak le Ralbawi zik hna nih nawlngeihnak an lak lengmang hi a si hnga maw? Ruah awk ngai a si mi cu, 1948 kum ah Britain cozah sinin Bochoh Aungsan hruainak in Independence kan hmu si kaw, Ram mipi i ukhruai nak ding constitution an tuah mi ah khan Tlang Cungmi hna (Chin, Kachin, Shan, Kaya, Moon, Kayin le Yakhain)cu kum hra hnuah nan duh ah cun na chuak kho tiin a rak thlem hna tikah Pin lung agreement a siam pi hna i Republic union of Myanma ram tiin Independence kan hmuh khawh nak kha a si.


A zam le zamlo karlak theihthiamnak um seh! By Salai Ceu Bik Thawng – Lai Lungrawn Post\nSeptember 17, 2021 September 17, 2021 admin Hmuhning\nTulio ah a tlizam lomi cheukhat nih Lairam kan zamtak lailo” timi hla isak in a tlizammi hna kha khuaram dawt lo, ralchiat” phun dedeng in hmuh le chimrel kha capo zongin hrial hna usih. Cun a tlizammi zong nih tantakmi kan unau pawl an thlakaam ding le ningtih ding kha zawnruah thiampiak cikcek hna usih.\nKhua le sang zamtak loin mipi nih hriamnam loin kan hngah i kan runven khawhmi a um pah kho men. Nain atulio ahcun CNF le CDF dah tilo nihcun, kanmah tein rallokap le sahngar-ar irunven ding cu a fawi lo tampi a um lem lo.\nCucaah “nan zamtakmi khua/sang le nan inn-lo vialte kan rak in humhim piak dih hna” ti awk a um lem tuk lo. Cucaah a tlizammi le khua ah a taangmi karlak ah cupi-khate iti le imawhchiat awk a um ding a si lo a um tinak zong cu a silo fawh.Itheithiam cikcek ko hna usih tii zut loin mipi ifuntom a herh bik lio can a si.


RALHRANG NIH AN TLEIHMI YANGON CM LUNGFIM LOIN A UM – The Chinlung Post\nYangon Chief Minister Phyo Min Thein cu covid zawtnak ruangah lungfim loin a um tiah an langhter. Yangon Chief Minister Phyo Min Thein le a nupi Daw Khin Myint Kywa hna cu covid zawtnak an ngei tiah theih a si. CM Phyo Min Thein cu lungfimlo in a um ruangah Minkalardon ralkap sizung ah rianrang in an kalpi hnu ah oxygen zong an pek tiah theih a si.\nA nupi zong atu hi zohkhanh cuahmah liopi a si tiah an chim. Zarhpini ah khan CM Phyo Min Thein cu covid zawtnak angei tiah an theih. Cun a nupi zong nithum ni ah khan zawtnak angei tiah an hmuh tthan. CM Phyo Min Thein cu zawtnak angeih hnu niruknak ah lungfim loin a um tiah an chim. Atuhi an nupa in ralkap sizung ah hmundang veve ah an chiah hna.\nAn nupa in zawtnak hi zeitindah an ngeih ning le khoika ah dah zawtnak hi an i lak ning asi timi theih a si lo. Hi konghe pehtlaiin a zohkhanhtu Captain pakhat le Sergeant pakhat zong zawtnak an ngei ve tiah an langhter chih. A hramthok ahcun zawtnak an ngeih le ngeih lo hi theih a rak si lo. Asinain CM te nupa zawtnak an ngei timi thawngpang a langh hnu ah an theih hna. Hi konghe pehtlaiin ralhrang kawlralkap hna nih zawtnak an ngei timi thawngthanhnak an tuah rih lo.\nSUNG TIN PAR KONGAH A UNU NIH THILSINING A CHIMMI


Hakha le Laitlang hmun dangah lii a hning tuk mi ruang an chim mi hi a si kho mi a si cang, tiih nung tuk cang ko hi; Chinmi kan lungput kan thlenh a hau cang – Thechinlungnews\nHakha le Laitlang hmun dangah lii a hning tuk mi ruang an chim mi hi a si kho mi a si cang, tiih nung tuk cang ko hi; Chinmi kan lungput kan thlenh a hau cang\nChinmi hi Pathian a bohchantuk mi le zumtu tha kan si kan ti tawn natein atak tak ah cun lih le hrokhrawl lawngte a si, Pathian nih zumtu a kan cawnpiak ning ah cun na ral kha va dawt tiin a kan cawn piak tawn, natein Chinmi cu kan ral cu chim lo kan unau a si mi a zawt mi hman kan dawt kho hna lo. Atu lio Coronavirus ruangah vawlei ramkip a buai, cu ve bantuk in kan chinram chungah covid in a zawtmi an um cang, covid in a zawtmi pakhat zohkhen hman hi zeitluk in dah a har, cu lio ah Tidim ah a damlo mi cu Falam le Hakha siizungah thial dingin ti a si,\nnatein an duh lo, Cun tidim ah pali an si cang, sibawi pawl hna zeitluk in dah an bah lai i zaangfah an si lai, Kalaymyo ah thial ding in an ti, natein an duh tthan lo, cun Covid bomhnak ah thil a hman lo mi a tampi a um tthan hoi. Cun dawr ngeitu tampi nih Coronavirus thawngpang kan thei cangka tein facang man an kai ter thluamh hoi, Cun Pathian thawngtha chimtu hna tazacuai an si i, fakpi in soisel an si tthan, cucaah tutan lii hning hi Chinmi caah ralrinnak a si tiah khuaruah kho mi tampi nih an chim mi a si. Lairam dawttu\nLii hning thawngpang cu mah bantuk hi a si…. Mah thawngpang hi tu nai theih kan theih mi asi’ Hakha mipi cu lung rethei in an um hna mah bantuk in laitlang chung ah lii hning timi hi, Mah tluk fak in hin a um bal lo tutan hi voikhat nak a si caah mipi zong khuaruahar in an um hna, Pathian thil tum mi hi minung nih kan theih lo caah.\nHakha khuasa mipi caah biatak in thlacam kan bawm hna a herh ko’ Minung tampi cu lung rethei in an um lio asi. Tu tan lii a hning dan cu zeitluk in dah a cak i a thawngh tiah cun, Innleng ah ti an chiah nak pung ngan pipi zong ai hning dih i’ Tizong a chawih dih tiah thawng kan theih.\nCu lawng silo in innchung ah cawbuai thil an chiah mi pawl zong a tla dih hleiah, An inn chung thilri an chiah mizong a tla dih tiah thawngpang theih asi, Mipi cu an khuaruahar cio ko mah bantuk in hmailei ah a um sual ah cun Hakha caah hin tih a nung kho mi asi caah.\nHo poah nih thlacam kan bawm cio hna a hau ko’ Tu lio mah kong he pehtlai in zawtnak tha lo ruang ah mipi kan buai cuama lio ah mah bantuk lii hning nak thawngpang tih nung a van um than tikah hin’ Hakha mipi caah cun thil fawi asi lo caah, Kan umnak hmunhma cio in thlacam bawm cio hna a hau mi asi caah’ Mah thawngpang hi mipi theih awk ah ka van tial mi asi, Pathian tu nih Hakha mipi cu veng hram hna sehlaw, harnak le buainak chung in kham hram ko hna she, An caah thlacam pilh loding in nawl nan si mah thawngpang hi Hakha um mi hna sin in theih mi asi.\nBe the first to comment on "Hakha le Laitlang hmun dangah lii a hning tuk mi ruang an chim mi hi a si kho mi a si cang, tiih nung tuk cang ko hi; Chinmi kan lungput kan thlenh a hau cang"


Aung San Su Kyi Le A Bodyguard Cherry Htet,KNU Kawlram Buainak Ah An Lut Cang – Onlinenungak\nAung San Su Kyi Le A Bodyguard Cherry Htet,KNU Kawlram Buainak Ah An Lut Cang\nMi dang zong an zaam tung hna lo ti’ah Matupi News lei nih an chuah.( Un-Comfirm News) Ralkap Cozah nih February 3,2021 khan CNLD Party Hruaitu Salai.NgaiSak cu Union Ralkap Cozah CEC chungtel si dingin an sawm i,CNLD EC meeting ah an ceih na’in a tam u nih an duh lo ca’ah an pawm lohnak caa an kuat ti’ah thawng theih asi. Hi ruang ah CNLD zong zei- mawzet aa hnin rua!.Cun, Asho Chin National Party i an General Secretary Salai.Aung Min Hliang zong Ralkap Cozah nih Union Deputy Minister of Ethnics Tribal Affairs ah chiah dingin an sawm na’in, CNP(Asho-Chin) nih an pawm loh ti’ah theih asi.\nSalai.AungMinHliang hi Asho Chin Mifel tak tak asi i,1985-86 hrawngah khan Mandalay Chin University Students Union ah Secretary a rak tuan.Salai V L Siama (Falam)cu Assistant Secretary a rak si.(Hakha- Thantlang, Falam, Teddim, Matupi, Mindat etc.Saya.Zapeng hi an Advisor a rak si i, Saya Hmun Lian le Saya Thangrem- Hriphi le Thantlang MP ai cuhmi (DK+ZPeng) Mino a hawi le pawl zong an um tung ko khah).1988 Ayikhin lio zongah a rak i telmi asi i, Chin Miphun a duhdawt ngai ngai mi asi. A pa hi cu lio cun Thuklai, Tonzang ah High School Headmaster a rak tuan i, Falam zongah a rak ka tlawng bal.\nTulio Taingyinta Kachin, Karen, Shan Leaders pawl nih cun, Ralkap Cozah an si pengah cun, kanmah te’in Self-determination Uknak kan phuan lai ti’ah an chim cang.Taingyinta cheu nih cun, Ralkap Cozah he tuanti dingin pehtlaih nak an tuah cang. Cu hna cu, USDP, NDF, NDP, KNP( Karen),ANP( Rakhiang)le MUP( Monn) Party pawl an si.\nChin State in Chin National Hero Pu. Vumtumuang fapa Pu. Muang Ha cu Ralkap Cozah CEC member bawi ah an chiah i, Dr. Nikhuai fapa Pu. T. San Mawi cu Chin State Chairman(CM) ah an chiah cang. Tlawmpal ah Chin State Ministers thar ding pawl zong an min a van lang cawlh lai. Ruah bal lo mi pinah Thantlang leiin Dr.min zong a lang pah ngai an ti.


Min Aung Hlaing Le A Ralhrang Pawl Anhram Acat Cuahmah Cang\nMain Editor November 5, 2021 Leave a Comment on Min Aung Hlaing Le A Ralhrang Pawl Anhram Acat Cuahmah Cang\nKalay peng Sawbua Yeshin(စော်ဘွားရေရှင်) khuapawng (Kalay-Tamu lamkam) ah ralhrang ngeihmi thing hna cu November 4, zaan suimilam 9:00 hrawngah Kalay-PDF phufonh hna nih meikhangh in an hrawhpiak hna tiah Zalen nih a tial.\nCun ralhrang nih ngeih mi Mytel company cu ralhrang pawl nih nawlngeih nak an lak hnu thla 3 chungah USD. 24.9 million leng an sung I, Mytel hmang tu minung ting 20 leng nih an chuah tak. Cun January thla tiang ah khan riantuan tu Agent 54430 an ngei hna i atu ah cun 38089 lawng an tang cang, Ralhrang hna ni khat hnu ni khat an hram acat cuahmah cang. Cu caah cun ralhrang hna nih hin Mipi Inn le lo an hrawh an baoh an fir, ralhrang pawl hlawh pek doing an ngei ti lo an paw akhim ti lo i, mipi thil fir in an hrang cang an kal nak khuakip ah inn zuat satil an thah, In le Lo an khangh.\nThantlang khuapi zong an khangh hlan ah dawr thil le cawikhaw asi mio thilri vialte cu chunnitlak motor in thial hnu ah Khuapi cu an khanhg ta. Cu Thantlang Khua I Inn ankhangh im le ralzam in aum mi hna caah, Chin University Students in Rakhine State nih Ks-1,600,000 an hlut.\nChin University Students in Rakhine State’ nih Thantlang innkang mi Ralzam hna caah Ks-600,000 cu October 24,2021 an an rak hlut. October 29 ah Ks – 1,000,000 an hlut chap. A dih lak an hlut mi Ks-1,600,000 asi. Nan hlut mi dih lak a hlei in a herh mi Thantlang mipi caah kan hman lai. A hlu tu “Chin University Students in Rakhine State” bu pakhat cio Pathian nih thlua in chuah chin hram hna seh.\nChin mi pi cung i ralhrang hna anthill tuah mi cu tlang cung miphun dang nih an kantuar pi cio, Chin mipi he kan dirtti kan in dir pi hna tiah an langhter cio cu lio ah Kachin Kan U Nau Pa Ni Chin Mi Ruah Nak A Kan Cheuh Mi Cu Adik Tuk. Hi Kachin pa hi atu dothlen nak kong ah online in zafatin a au peng ve mi asi, ralhrang hna teinak ding le mipi thazaang ape lengmang tu pakhat asi ve, cun tlang cung mi pawl U nau kan si nak le ralhrang nih an kan namneh ning le kan doh tti aherh ning kong zafa chiar in a au pi ve.\nHi kachin kan unau pa nih hin chin mi ruah nak a kan cheuh mi cu meithal le kuan ser nak seh nan cawk ah atha ati mita phaisa tam pi cawk nak in KIA ah bomh hal uh law nan tuah ah attha ati a dik tak tak ruah a phu vaurawng ah Thantlang in Ko Latt zong nih a chim ruah awk taktak asi bia puitling taktak asi. Mipi tel lo in zeithil hmanh hlawh tlin khawh asi lo, cu caah a tu hi mipi lei ttan can asi, zei tluk thil arit mi zong kha kan dilak cun fawizang tein kan cawi khawh, kan thazaang aum lio ah hin tuan ko hna u sih, kawl phungthluk ah Na ruahnak akal nak kip ah napum akal kho lo an ti. Cu caah can tha can rem hngak ti hlah atu hi can than bik asi ko tiah ati.\nHmandaw Khua Ah Inn Tam Ngai An Baoh, Thilri An Fir, Tangka Zong An Chuh Hna →\n← Lawmhpi Cio Hna Uh Si Mercy Remsangmuan Zathang


THINLUNG KEKKUAI IN A TTAH PENG NAK A RUANG A PHUAN DIH CANG – The Chinlung Post\nTHINLUNG KEKKUAI IN A TTAH PENG NAK A RUANG A PHUAN DIH CANG\nSeptember 14, 2021 admin Lenhloi 0\nLungchung um bia. Hlasak lawng an ka thiah peng i biachimnak caan ṭha tein ka ngei bal lo. Ka chungah ai khong mi bia vialte ka chuah lo cun kekkuai in ka ṭap peng. Mah caah cun hi kaa tehin, kan nusal kan pasal hna kong he pehtlai in, sau nawn ka rak ṭial ve lai.Amanh mi nih ka relpiak ve ulaw tiah kan sawm hna. Ka lawm. Ram le miphun caah a pum ai pe mi u le nau, hawikom dawt vialte hna, upat ṭihzahnak kan pek hna.\nNan cungah kai lawmh zat hin ka hmur le kaa le bia in ka chim kho lo. Nan kong ruah ah mitthli lawngte a luang peng ko. Ram le miphun dawt ruangah nan ngeih mi chawva, inn le lo, hawi le kom, inn chungkhar vialte le rawl thawthaw, nan nonak (youth) le nan zalon nunnak nan kaltaak khawh mi hi cu ka ruah lengmang ah ka lung nih a phan kho lo.\nTuchan hrimhrim ah cun social media le zeidang le zeidang ruangah SACRIFICE (raithawinak) timi hi ahartuk cang. Sungh ding le kaltaak ding thil a tamtuk. Keimah pumpak nih lairam ka dawt bak ko. Lairam caah ka nunnak kai pe siang ve ko tiin, khua ka saknak NZ ram in ka chim ve. Natein, a caan hei phan taktak sehlaw ka sining le ka zeizong vialte hi kaltaak in ka nunnak hi vai pe ve ning law cu ka pe siang taktak hnga maw tiah ka ruah tik ah ka minung sinak in cun kaa harh bak ko.\nI, ka chim duhnak bik cu nan raithawinak hi a ngan TAKTAK. A lianlian taktak i, mi sawhsawh nih tuah khawh mi thil zong asi lo. Mah caah cun upat lo le ttihzah lo le ṭahpi lo awk hi nan ṭha hrim loh.SideNote: Pa hi cu Pathian zaangfahnak thawngin takpum thazaang hi cu nan i ṭhan pi ti ah cun ka palh thlu lai lo. Mah caah cun training le zeidangdang nan luh tik ah hin a har cu ahar tuk ko lai nain nan i fawih deuh men la ti khi ka hei ruat.\nNain nu belte hi cu keimah he hna ka van tahchunh ah cun kan ṭhawng ko nain, ruah lo piin ramtang ah centhlok lak le caangvat le ruahsur lio hna ah training hei ka pe hna sehlaw kaa zawt phah ko la tiah ka zumh. Cu lawng si loin nu hi cu kan herh bau mi hi zaleng asi. CNA/CNF/CDF online meeting hin ka ṭhu, si lo le live in ka zoh caan ah kan NUSAL hna nih nulei sining harnak an chim hin cun ka theihthiam piak tuk hna.\nInn um sawhsawh hmanh ah ahar/aherh mi thil khi ahei tam. Ramlak le mipi le PA he khuasak nak chinchin ah cun zeitindah a va har hnga timi khi ka ruat. Mah caah cun ka U le ka Nau hna kan upat tuk hna. Nusalttha hrimhrim nan rak si ko. Telh chap ka duhmi cu, tuchan ah cun LAIMI dawtnak le tlaihchannak timi a zor thluahmah lio ah kan unau, kan Chin ralkap nusal, pasal ṭha nih athar in kan thinlungah nan nunter ṭhan.\nNanmah thawngin, alam kip in Lairam, Lai miphun hi kan ṭhangcho, kan par chinchin cang lai timi fiang tein ka hmuh. Atu hmanh ah hin ai thok cuahmah cang tiah ka telh chih. Adonghnak lei ah chim ka duh mi cu, nilin le lam chosaang le ruahpi sur lak ah nan vaih lio zong ah khan, ramdang ummi nan unau le nih kan in philh hna lo, kan in dawttuk hna. Nan caah aherh ning in khua kan khaang, rian kan ṭuan i kan in ruah lengmang ko hna tiah chim ka duh.\nAhlei in, liannganbik kan Pathian, Jesuh Khrih Thiang Thlarau nih an philh hna lo i an um pi zungzal ko hna ti kha philh hlah. Zeizong vialte lak ah a ṬHA bik mi RALHRUANG JESUH KHRIH dawkaw kan ngeih cuh! Mah lawng si hlah, Atei cia VAWLEI ah dawkaw khua asa mi kan si ko cuh. Jesuh teipiak cia ram vawlei…kan sung kho ti lo. Teitu ciasa kan si cang. Mah caah cun, Ralṭha ngai le ṭihnak zeihmanh ngei lo in kal cuahmah u! Upat nak he, VHS.\nHI KONG HI RUAH A PHU NGAINGAI, THAWNGPANG PAKHAT ACHUAK\nSALAI TLUANG ZA THANG NIH PAKHATNAK A HMUH, LAWMHPI CIO USIH


Dr. Sa Sa nih coronavirus kong he pehtlaihin mi cheukhat sin ah a lungtlinnak kong a chim. Dr. Sa Sa lungput hi uar um tak tak\nAtu lio zawtnak Coronavirus kong he pehtlaihin bia le hla a tam ngai, Yangoon ah si seh, laitlang ah si seh mah zawtnak a ngei mi hna hi fakpi in soisel le thanchiat an si, mah kongah Dr. Sa Sa cu a lung a faktukc aah, mah ti hin bia a chim\nAw!! Kan Bawipa Pathian, Coronavirus zawtnak a rak ngeimi soisel le thanchiat tawn mi minung ka hmuh tikha ka ngaichiat tak tak, vanchiat ruangah Covid-19 a zawtmi caah thlacam khawhnak ding caah vun kan bawmh hram ko” tiin Pathian sin ah a lung tak tak in thla a cam\nDr. Sa Sa nih kawlram caah le chinland caah H1N1 le Coronavirus zawtnak ah rian a rak ttuannak le ttuan a timning a chim mi…. Dr. Sa Sa bantuk Chinram nih kan ngei mi hi cu a sunglawi tuk hrinhrang. Chinram cu chim lo, kawlram caah hrim zong a rian ttuan ning hi a ropui bak ko. H1N1 lio ah khan kawl ram chungah damlo tampi an um ve caah sibawi le siizung chungah rian ttuantu pawl caah le midang caah Mask N.95 cu half million an an rak phawt hna.\nMah an phawtmi siizung hna cu General Hospital in Yangon, Mandalay, Naypyitaw, Pakokhu, Kalaymyo, Hakha, Thantlang, Falam, Tidem, Tonzang, Matupi, Samee, Paletwa, Mindat, Kapelette, Sittwe, Kyaung Taw, Hmaung Oo, Ann, Minphyan etc. a si.\nMah coronavirus he pehtlaihin a hlan H1N1 bantuk in kawlram chung pumpi ah kan rak tuah bantuk in kan tuah khawh lo zongah mah Coronavirus zawtnak hi Laitlang ah, khualipi le khuate ah atha bik in i vennak caah rian kan ttuan lai. Cucaah hawi le hna, nan thlacam nak ah philh lo in rak ka thei peng ko u tiin Coronavirus zawtnak kongah Chinram caah rian ttuan a tim ning a ch\nBe the first to comment on "Dr. Sa Sa nih coronavirus kong he pehtlaihin mi cheukhat sin ah a lungtlinnak kong a chim. Dr. Sa Sa lungput hi uar um tak tak"


Minister Pau Lun Min Thang: Cozah Caah a Thahnemmi Quality a Ngeimi Media Pawl Conglawmhnak Pek Ding in Timhlamhnak Kan Ngei – THE CHIN JOURNAL\nMinister Pau Lun Min Thang: Cozah Caah a Thahnemmi Quality a Ngeimi Media Pawl Conglawmhnak Pek Ding in Timhlamhnak Kan Ngei\nApril 13, 2019 | The Chin Journal | Hakha, Chin State\nKan ram chung thil cang thawng dikhmaan tampi tial le mipi caah thathnemnak a petu Media pawl kanmah cozah lei in conglawmhnak pek ding in timhlamhnak kan ngei tiah ramkulh cozah zung meeting khan i tuahmi Media le cozah tonpumhnak ah Social Minister Pau Lun Min Thang nih a chim.\n“Media hna nih khua kilken tiang i a ummi khuami pawl an harnak kong langhter zungzal i cozah caah bawmchantu, thathnemnak a petu Media phu hna cu a si khawh chung in thangthat conglawmhnak pek kan timh hna. Kapkhatlei in chim ahcun laksawng peknak zong tuah ding in khua kan khan lio a si” tiah Minister Pau Lun Min Thang nih a chim.\n“Quality ngei te le dawtnak he a tuanmi Media cu tangthatnak pek tlak an si bantukin that lonak leikap in a tuanmi Media tu cu upadi a um caah a si khawh chung in zohfel kan zuam lai” tiah a chim chap.\nMedia nih harnak nan tonmi kong kan sin ah chim khawh a si, cozah kong he pehtlai in nan hngalh khawh lomi thil tete a um si ahcun kanmah he ceihhmainak ngeih hnu ah nawl kan onh khawh tawk kan langhter lai. Media a nun khawh nakhnga, tangka a hmuh khawh nakhnga cawngia zong in siseh kan i bawmhchanh a si ahcun Media caah thathnemnak a um bantuk in acozah ca zong ah thathnemnak tampi a peklai tiah Minister Pau Lun Min Thang nih a chim.\nMedia hna nih biaknak kong siseh, politics kong siseh ca nan tial tik ah Media zulhphung kha hmai ah chiah in tlukruang te le thil dikhmaan ning in a phuang khotu Media si ding in forhfial kan duh hna tiah a chim chap.\n“Cozah lei zong nih thawngpang a chuah caan poah ah kanmah he pehtlaihnak a um maw um lo, zei tluk in dah thawng dikhmaan a si timi pawl chekhlainak kan tuah cuahmah lio caan a si. Cozah caah thlalang (mirror) si awk a si ko nain, cozah caah hramhram in chiatnak lei lawng a phuangtu Media pawl nihin tiang ah a zizutnak kan tuahmi an um rih lo. Hi zong hi hmailei ah cun a si khawh chung in zohfelnak tuah kan herh te men lai. Cu bantuk a si lawnglawng ah quality a ngeimi Media tiah thangthat awk tlak an si lai” tiah Minister Pau Lun Min Thang nih a chim.


Malaysia ah COVID-19 hrik thar ‘Omicron’ an hmuh ve cang | The Chin Express\nMalaysia ah COVID-19 hrik thar ‘Omicron’ an hmuh ve cang\nMalaysia ah avoi 1nk bik COVID-19 hrik thar Omicron kan hmuh ve, tiah Ngandamnak Vuanci Pu Khairy Jamaluddin nih tuni ah a thanh.\nNizaan December 2 ahkhan Malaysia ah university kai dingin a rami kum 19 South Africa nu sinah kan hmuh. South Africa ram in Singapore ah a zuan hnu ah November 19 ah Singapore in Malaysia ram Perak state khualipi Ipoh ah a lut, ati.\n“KLIA vanlawngtual a phak ah COVID-19 an test i COVID-19 hrik a ngeih caah a kainak Ipoh university pakhat nih university bus in a kalpi i quarantine a tuah,” ati.\nMah lio ahhin COVID-19 hrik a ngeih cu an hmuh ko nain Vawlei Ngandamnak Bu (WHO) nih Omicron kong thawngthanhnak a tuah rih lo caah Omicron asi an hngal lo. COVID-19 hrik ti tiang lawng an test i aci tiang an test chap ti lo.\n“University nih ni 10 chung quarantine a tuah hnu November 29 ah a chuah ter.\nWHO nih, “South Africa ram ah ṭihnung tukmi COVID-19 hrik thar an hmuh. COVID-19 ci voi tampi aa thleng cangmi asi i Omicron tiin min kan sak..,” tiin thawng a thanh.\nMah hnu ah South Africa nu sinah COVID-19 hrik an hmuhmi cu aci an test ṭhan i atu bantukin nizaan ah Omicron asi an hngalh hi si.\n“COVID-19 hrik thar Omicron a ngeimi South Africa nu cu quarantine an tuah lio ah zawt hmelchunhnak zeihmanh a ngei lo. September 29 ah Pfizer raikhamsi voi 2nk aa chun cangmi asi.\n“Amah pawng a rak ummi minung 5 – bus aa cit vemi le a mongtu cu COVID-19 kan test ve hna i quarantine kan tuah ve hna.\n“Voi 2 cio kan test cang hna i zawtnak hrik an ngei lo.\n“Zei khom si ah, amah pawng a rak ummi pawl le amah he inn khat ah um ṭimi minung 2 cu tuni Ningani ahhin kan test ṭhan hna lai,” ati.\nOmicron hi Malaysia ram chung ahcun an i chawn rih hna lo. Ram chung ahcun a karh rih lo.\nPrevious articleUN nih thutden a pek lomi cu Kawl Ralkap nih a mawhchiat\nNext articleAustralia ‘ram chungah’ Omicron a karh cang


Apam bak ko, a nung lo mi kawl pathian bia ding cun - Khuaruah Har News\nApam bak ko, a nung lo mi kawl pathian bia ding cun\nFebruary 13, 2020 February 13, 2020 admin\nKan lainu hnarcheu a si ve mi mintami Thet Mon Myint cu kum tampi anuh ping ngia a ttuannak tuchunni tiang hlawhtlinnak a hmu zungzal mi nu pa a si. Thet Mon Myint mipi nih an uar khun pakhat cu mi nundai tukmi le midang cung ah zangfahnak a ngei mi a si a caah khin mipi nih an uar khunnak a si.\nMintami Thet Mon Myint cu kan theih dih cio bang a nu hi chinmi a sii, a pa hi kawl miphun a si. Mah caah cun hringtu apa biaknak lei ah a lut ti u sihlaw kan pal lem lai lo dah! Kan lainu hnarcheu a si mi hi ti bantuk i kawl biaknak i a vun luh ko hi a pam ti hlei in cun chim ding dang khi a um ti lo.\nThet Mon Myint cu tu ahcun chungkhar nuam taktak in a tthudir mi an sii, fanu, fapa a ngei cangmi a si. Fa pahnih ngei ko hmanh sehlaw tuchunni tiang in kawlram zuksin lem a cannak hmun paoh ah mipi nih an uar taktak mi nu a si peng rih ko. Miphun pahnih cawhpawlh i hrin mi fanu, fapa cu an mui an ni dawh deuh tiah an rak ti mi cu arak hman taktak ko.\nMintami Thet Mon Myint cu chungkhar nu cem dirhmun ah a dir ko nain lemcannak lei ah din manh lo bak zuksin ai thla peng rih ko. Tu zawng ah hin dinh ni le caan ngei huaha lo in zukzin pehzulh in ai thla zungzal mi nu a si bantuk in tu zawng ah hin “zahkhehtahmiahazaza” tihmi zuksin thlak ai tim tthan tiah theih a si.\nKawlnu thiam dawh taktak he zatka karawhpuai an tuahnak kawl pathian an biak lionak hmanthlak cu a mah dawhtu mipi hna caah tiin a rak tar piak hna. Kan lainu hnarcheu a si mi nih hiti bantuk i zumlotu pathian hmai i a vun kun i a biak mi hmuh ah hin a pam tuk ti hlei in cun chim awk a har ko.\n← Breaking News: Mandalay ah inn a kang, kum 5 nu nghakchia mei nih akangh i a thi\nCorona virus thar kawlram lungkua chung Papalak ah an hmuh →\nChina Ram Cu Pathian Nih Tilian Hmang Le Covid-19 Hmangin A Hrem Thluahmah Cang\nNghakchia Afir Tawnnak Aruang Aphuangtu Nghakchia firhmangtu Nu\nCaan zeimaw zat a rauh hnu ah IG ah hmanthlak thar arak tartu Soong Hye Kyo (+Photos)\nSalai Martin Van Bawi Lian le DVC biaruahnak Hi Minutes 45 te si vun ngai ve hrimhrim\nCovid-19 Ruang Ah Mah Vialte Vanlawng Cu Rian Ngei Lo In An Um Dih\nKawl Raalkap Nih Lam An Phih Dih Caah Khua 42 Hna Cu Facang Eiawk An Ngei Ti Lo\nVideo: Facang Bag 2 A Phurh Hnu Ah Bag Khat A Ha In Ai Seh Rih


Pathian Hawi Si Khawhning (Jeim 2:23)\nREL KA DUH Abbey Abkhaz Holh Abui Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Ateso Holh Attié Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Bassa (Liberia) Bassa Holh (Cameroon) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Cambodia Holh Cebuano Holh Changana (Mozambique) Changana (Zimbabwe) Chavacano Chichewa Holh Chiga Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Douala Holh Dusun Dutch Holh Efik Holh Emberá (Catío) Estonia Holh Ewe Holh Fante Fiji Holh Finland Holh Finland Kut Holh Fon Holh France Holh Futunian Holh Ga Holh Germany Holh Gitonga Gokana Holh Grik Holh Guadeloupean Creole Guarani Holh Guarani Holh (Bolivia) Guerze Guianese Creole Gun Holh Guéré Haiti Creole Holh Hausa Holh Herero Holh Hiligaynon Holh Hindi Holh Hungary Holh Hunsrik Iban Holh Ibanag Ibinda Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Ivorian Sign Language Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kituba Kongo Holh Korea Holh Kpelle Krio Kurdish Kurmanji Holh Kwangali Holh Kwanyama Holh Kyangonde Lahu Holh Lai Holh (Tiddim) Lai Holh (Zotung) Lamba Holh Lambya Lari Lenje Lhukonzo Holh Lifu Holh Lingala Holh Lithuania Holh Lomwe Holh Luganda Holh Lugbara Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malaysian Sign Language Malta Holh Mam Holh Mambwe-Lungu Holh Mapudungun Holh Mare Holh Mauritius Creole Holh Maya Holh Mazahua Holh Mbunda Mende Meru Mexico Kut Holh Mirang Holh Mizo Holh Mongolia Holh Moore Holh Myanmar Myanmar Sign Language Nahuatl Holh (Central) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Pangasinan Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh (Nastaliq) Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Holh Rarotongan Holh Reunion Creole Holh Roma Holh (Masidonia) Romania Holh Romania Kut Holh Romany (Eastern Slovakia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Holh Russia Holh Rutoro Holh Samoa Holh Sangir Sango Holh Sena Holh Sepedi Holh Sepulana Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Talian Tamil Holh Tandroy Tankarana Holh Tatar Holh Telugu Holh Tetun Dili Thai Holh Thai Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Tuvalu Holh Twi Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Valencian Vezo Holh Vietnam Holh Wales Holh Wallisian Holh Waray-Waray Holh Wichi Holh Wolaita Holh Yacouba Yoruba Holh Zande Holh Zulu Holh\nPathian Hawi Zeitindah Na Si Khawh?\n1, 2. Jehovah hawikom cheukhat cu ahote dah an si?\nZEI bantuk minung dah hawikom ah ser na duh? Na duhmi phun an um ko lai. Nan hmuhning, nan duhmi le nan sunsakmi aa lomi pakhatkhat he hawikom si kha na duh ko lai. Na duhmi sining le ziaza a ngeimi he i komh kha na duh ko lai.\n2 Jehovah nih minung cheukhat kha a hawikom si awkah a thim hna. Tahchunhnak ah, Abraham cu Jehovah hawikom pakhat a si. (Isaiah 41:8; Jeim 2:23) David cu Jehovah duhdawt phun a si caah Jehovah nih “ka duhmi phun” a si tiah a ti. (Lamkaltu 13:22) Mah lengah profet Daniel cu Jehovah caah ‘duh a nung tuk.’—Daniel 9:23, NW.\n3. Abraham, David le Daniel cu zeicah Jehovah hawi an si?\n3 Abraham, David le Daniel cu zeitindah Jehovah hawi an hung si? Jehovah nih Abraham kha “ka nawl na ngaih caah a si” tiah a ti. (Genesis 22:18) Jehovah cu toidor tein a nawl a ngaimi hna i an hawikom a hung si. Miphun pakhat hmanh a hawikom an hung si kho. Jehovah nih Israel mi kha hitin a ti hna: “Ka bia nan ngaih ahcun nan Pathian ka si lai i ka mi nan si lai.” (Jeremiah 7:23) Cucaah Jehovah hawikom si na duh taktak ahcun a nawl na ngaih a hau.\nJehovah nih A Hawile kha a Huhphenh hna\n4, 5. Jehovah nih a hawile kha zeitindah a huhphenh hna?\n4 Jehovah nih “amahlei i an lung soisel awk a um lomi hna cungah a ṭhawnnak” langhter awkah caanṭha a kawl tiah Baibal nih a ti. (2 Chanrelnak 16:9) Jehovah nih Salm 32:8 ah a hawile kha hitin bia a kamh hna: “Na zulh awk hnga lam kha kaan hmuhsak lai, kaan cawnpiak lai i lungthin kaan cheuh lai.”\n5 Satan nih Jehovah he hawikom kan sinak in ngolter a kan duh. Asinain Jehovah nih huhphenh a kan duh. (Salm 55:22 rel.) Jehovah hawikom a simi nih kan lungthin dihlak in Jehovah kan biak. A harmi thil sining hmanhah a cungah zumhawktlak tein kan um. Kannih zong Salm caṭialtu pa bantuk zumhnak kan ngei ve. Jehovah kong he aa tlaiin hitin a ṭial: “Amah cu keimah he naihte ah a um i zeihmanh nih an ka hnin kho lo.” (Salm 16:8; 63:8) Jehovah hawikom kan si ti nakhnga lo Satan nih zeitindah aa zuam?\n6. Satan nih minung kha zeitindah sual a puh hna?\n6 Satan nih Jehovah kha a zuamcawh i lihchim a puh. Adam le Evi kha anmah tein a hmaan, hmaan lo kongah biakhiahnak nawl a pek hna lo caah Pathian cu a ding lo ti phun in a chim. Mah kong kha Ṭhen 11nak ah kan rak cawn cang. Satan nih Pathian hawi si a duhmi minung zong sual a puh hna ti kha Job Baibal cauk nih a langhter. Mi nih Pathian an biakmi cu an dawt ruangah si loin Pathian sinin an hmuhmi thil ruangah a si tiah Satan nih a ti. Cun mikip kha Pathian doh awkah ka tuah khawh hna ti hmanhin a ti. Job sinin zeidah kan cawn khawh i Jehovah nih zeitindah a huhphenh ti kha zohhmanh u sih.\n7, 8. (a) Job he aa tlaiin Jehovah nih zeitindah a hmuh? (b) Satan nih Job lungput he aa tlaiin zeitindah a rak chim?\n7 Job cu ahodah a si? Job cu a luancia kum 3,600 hrawngah a rak nungmi miṭha a si. Jehovah nih mah lio caan ah vawleicung ah amah bantuk minung an um lo tiah a rak ti. Job nih Pathian kha a ṭih i thilṭhalo kha a huat. (Job 1:8) Job cu Jehovah hawikom taktak a rak si.\n8 Job nih mahca ṭhatnak ruangah Pathian a biakmi a si tiah Satan nih a ti. Satan nih Jehovah kha hitin a ti: “Amah [Job] le a inn le a ngeihmi vialte cu hau in na kulh hna lo maw? Nangmah nih a kut rianṭuannak cu thluachuah na pek i ram chungah hin a ngeihmi thil cu an karh. Sihmanhsehlaw atu cu na kut hei chuah law a ngeihmi thil vialte khi tawng tuah ngat, na hmai hrimhrim ah aan volhpamh ko lai.”—Job 1:10, 11.\n9. Jehovah nih Satan kha zei tuahnak nawl dah a pek?\n9 Jehovah nih thiṭha a pek caah pei Job nih a biakmi a si ko cu tiah Satan nih a ti. Mah lengah Job nih Jehovah a biak ti nakhnga lo ka tuah khawh ti zongin a ti. Satan ruahnak le Jehovah ruahnak cu aa lo, lo nain Job nih Pathian a daw taktak maw, daw taktak lo ti hneksaknak nawl kha Jehovah nih Satan a pek.\nSatan nih Job kha a Hneksak\n10. Satan nih Job kha zeitindah a hneksak, Job nih zeitindah a lehrulh?\n10 Satan nih Job ngeihmi saṭil vialte kha a fir asiloah a hrawh dih. Cun a salle tam deuh kha a thahpiak hna. Job cu zeizong vialte a sung dih. Mah lengah thlichia ruangah a fale pahra cu an thi. Asinain Job cu Jehovah cungah zumhawktlak tein a um. “Hi vialte ah hin Job nih sualnak a tuah lo i Pathian cu a mawhchiat lo.”—Job 1:12-19, 22.\nJob cu a zumhfehnak ruangah Jehovah nih thluachuah a pek\n11. (a) Satan nih Job cungah zeidah a tuah rih? (b) Job nih zeitindah a lehrulh?\n11 Satan cu a lung a dong lo. Hitin a chimnak thawngin Pathian kha a zuamcawh: “A ruh le a sa kha tawng tuah hna ngat, na hmai hrimhrim ah aan volhpamh ko lai.” Cucaah Satan nih Job kha a fakmi hma a inter. (Job 2:5, 7) Asinain Job cu Jehovah cungah zumhawktlak tein a um ṭhiamṭhiam ko. Hitin a ti: ‘Ka thih tiang ka zumhfehnak cu ka hlaw lai lo.’—Job 27:5, NW.\n12. Satan mi lihchim a si kha Job nih zeitindah a langhter?\n12 Job nih Satan zuamcawhnak asiloah harnak a innak a ruang he aa tlaiin zeihmanh a hngal lo. A tonmi harnak hna cu Pathian ruangah a si tiah a ruah. (Job 6:4; 16:11-14) Cutin a ruah ko bu hmanhin Jehovah cungah zumhfek tein a um zungzal. Atu cu lunghrin awk a um ti lo. Job cu mahca ṭhatnak a kawlmi a si lo. Pathian a dawt caah Pathian hawi a si. Satan zuamcawhnak hna cu lihbia lawng te an si.\n13. Job a zumhfeknak i a phichuak cu zeidah a si?\n13 Job nih vancung ah a cangmi kong kha a hngal lo nain Pathian cungah zumhawktlak tein a um i Satan miṭhalo a si kha a langhter. Cucaah Jehovah nih Job kha a zumhfehnak ruangah thluachuah a pek.—Job 42:12-17.\nSatan Nih Aan Zuamcawhning\n14, 15. Mi vialte kha Satan nih zeitindah a kan zuamcawh?\n14 Job kong in a biapimi thil na cawn khawh. Tuchan zongah Jehovah kan biakmi cu mahca ṭhatnak hmuh an duh ruangah a si tiah Satan nih a ti. Job 2:4 ah Satan nih hitin a chim: “Mi nih cun a ngeihmi vialte cu a nunnak caah cun a sian ko lai.” Cucaah Satan nih Job lawng si loin mi vialte kha mahca ṭhatnak a kawlmi in sual a kan puh. Job a thih hnu, kum tampi hnuah Satan nih Jehovah kha a zuamcawh peng rih i a salle zong sual a puh peng rih hna. Tahchunhnak ah, Phungthlukbia 27:11 ah hitin kan hmuh: “Ka fapa, fim law ka lung ka lawmhter tuah, cuticun a ka soitu [asiloah thangchiattu] kha ka leh khawh hna lai.”\n15 Jehovah nawlngaih awk le a hawikom si awkah naa thim khawh i Satan mi lihchim a si kha na langhter khawh. Pathian hawikom si awkah na nunnak ah thlennak nganpi tuah a hauh hmanhah mah cu na tuah khawhmi lakah a ṭha bikmi biakhiahnak a si. Mah biakhiahnak cu a biapi tuk. Buaibainak na ngeih tikah Jehovah cungah zumhawktlak tein na um lai lo tiah Satan nih a ti. Pathian cungah zumhawktlak tein kan um nakhnga lo a kan hlen. Zeitin in dah?\n16. (a) Jehovah sinin pialter awkah Satan nih zei lam hna dah a hman? (b) Jehovah na biak ti nakhnga lo Khuachia nih zeitindah aa zuam?\n16 Satan nih minung kha Pathian sinin pialter awkah lam tampi a hman. Anih cu “seh awk kawl ah chiandeih bangin a vak cuahmah ko.” (1 Piter 5:8) Baibal na hlathlai i na hngalhmi ningin nun naa zuammi kha hawikom, rualchan asiloah midang nih an in ralchanh tikah na khuaruahhar hlah. * (Johan 15:19, 20) Mah lengah Satan nih “ceunak vancungmi bantuk aa siter khawh.” Cucaah Jehovah nawl kan ngaih nakhnga lo hlen aa zuam. (2 Korin 11:14) Pathian sinin kan pial nakhnga Satan nih a hmanmi a dang lamkhat cu Pathian biak awkah kaa tlak lo timi ruahnak kha a si.—Phungthlukbia 24:10.\nJehovah Nawlbia Zul\n17. Zeicah Jehovah nawl kan ngaih?\n17 Jehovah nawl kan ngaih tikah Satan mi lihchim a si kha kan langhter. Nawlngaih awkah zeinihdah a kan bawmh lai? Baibal nih hitin a ti: “BAWIPA na Pathian cu na lung vialte le na ruahnak vialte le na ṭhawnnak vialte in na dawt lai.” (Deuteronomi 6:5) Jehovah kan dawt caah a nawl kan ngaih. Jehovah kan dawtnak a ṭhan deuhdeuh tikah a duhnak tuah kha kan duh deuhdeuh ve lai. Lamkaltu Johan nih hitin a ṭial: “Pathian kan dawt ti cu a nawl kan zul tinak a si ko. Cun a nawlbia cu kan caah a har tuk lo.”—1 Johan 5:3.\n18, 19. (a) Jehovah nih a palh tiah a timi thil cheukhat cu zei hna dah an si? (b) Kan tuah khawh lomi thil Jehovah nih a kan hal lo ti kha zeitindah kan hngalh?\n18 Jehovah nih a palh tiah a kan chimhmi thil cheukhat cu zei hna dah an si? Mah he aa tlaiin “ Jehovah Nih A Huatmi Kha Hua” timi rinli kulh ah zoh. Mah lak i thil cheukhat cu a ṭhalomi an lo theng men lai lo. Asinain Baibal caang hna na rel tik le ṭha tein na ruah tikah Jehovah nawlbia zulh cu fim a si ti kha na hngalhthiam lai. Na nunnak ah thlennak cheukhat tuah a hau tiah na ruah men lai. Cutin tuah cu a caan ah a har men ko lai nain Pathian hawi sinak nih daihnak le nuamhnak aan hmuhter lai. (Isaiah 48:17, 18) Mah thlennak hna cu kan tuah khawh ko ti kha zeitindah kan hngalh khawh?\n19 Jehovah nih kan tuah khawhmi lengin a kan hal bal lo. (Deuteronomi 30:11-14) Kan hawikom taktak a simi Jehovah nih kanmah le kanmah kan i hngalhmi nakin ṭha deuh in a kan hngalh. Kan thazaang le kan derthawmnak hna kha a hngalh. (Salm 103:14) Lamkaltu Paul nih hitin tha a kan pek: “Pathian nih a biakamnak cu a zulh ko lai i nan in khawh leng tiangin tukforhnak cu nan cungah a tlunter lai lo. Tukforhnak nan in tikah in khawhnak thazaang aan pek hna lai i chuah khawhnak lam zong aan serpiak hna lai.” (1 Korin 10:13) A hmaanmi thil kan tuah khawh nakhnga a herhmi thazaang Jehovah nih a kan pek lai ti kha kan zumh khawh. A harmi thil sining hna inkhawh awkah Jehovah nih ‘thil ti khawhnak ṭhawnnak’ a kan pek lai. (2 Korin 4:7, NW) Paul nih hneksaknak tampi a in hnuah hitin a rak chim khawh: “Khrih nih ṭhawnnak a ka pekmi thawngin zeithil hmanh hung chuak hna sehlaw ka ton khawh ko hna.”—Filipi 4:13.\nPathian Duhmi Thil Duh ve awkah Cawng\n20. Pathian duhmi zei ziaza hna dah kan ngeih awk a si, zeicah?\n20 Jehovah hawi si kan duh ahcun Jehovah a huatmi thil huatnak lawngin a za lo. A duhmi thil zong kan duh ve a hau. (Rom 12:9) Mah kong kha Salm 15:1-5 nih a langhter. (Rel.) Jehovah hawile nih Jehovah a sining hna kha an i zohchunh i “dawtnak, lawmhnak, daihnak, lungsaunak, zaangfahnak, ṭhatnak, zumhawktlakmi sinak, toidornak le mahle mah i tei khawhnak” hna an langhter.—Galati 5:22, 23.\n21. Pathian duhmi ziaza pawl langhter awkah zeitindah na cawn khawh?\n21 Mah sining hna langhter awkah zeitindah na cawn khawh? Baibal hmaan tein relnak le hlathlainak thawngin Jehovah duhmi thil hna hngalh awkah na cawn a hau. (Isaiah 30:20, 21) Cutin na tuah tikah Jehovah na dawtnak cu a ṭhang deuhdeuh lai i a nawl ngaih kha na duh deuhdeuh lai.\n22. Jehovah bia na ngaih ahcun zei ṭhatnak dah na hmuh lai?\n22 Na nunnak ah tuah a herhmi thlennak kha thilhlun i phoih i thilthar i hruk he tahchunh khawh a si. Baibal nih ‘mihlun i phoih in mithar i hruk’ awkah a kan forh. (Kolose 3:9, 10) Jehovah nawlngaih in thlennak tuah cu a fawi lai lo nain Jehovah nih “laksawng” kaan pek hna lai tiah bia a kan kamh. (Salm 19:11) Cucaah Jehovah nawlngaih awkah i thim law Satan mi lihchim a si kha langhter. Hmailei hmuh laimi laksawng ruangah si loin mahzawn ruat lo dawtnak ruangah Jehovah kha bia. Mah tikah Pathian hawikom taktak na hung si lai.\n^ cat. 16 Baibal na hlathlaimi ngolter awkah aa zuammi hna kha Satan nih a uk hna tinak a si lo. Asinain Satan cu “hi vawlei khuazing” a si i ‘vawlei cu amah kut tangah a um.’ Cucaah Jehovah na biaknak in ngolter awkah mi cheukhat an i zuammi cu khuaruahhar awk a si lo.—2 Korin 4:4; 1 Johan 5:19.\nJEHOVAH NIH A HUATMI KHA HUA\nNu le pa sualnak\nLevitikas 20:10, 13, 15, 16; Rom 1:24, 26, 27, 32; 1 Korin 6:9, 10\nDeuteronomi 18:9-13; 1 Korin 10:21, 22; Galati 5:20, 21\n1 Korin 10:14\n1 Korin 5:11\nLevitikas 6:2, 4; Efesa 4:28\nPhungthlukbia 6:16, 19; Kolose 3:9; Biathlam 22:15\nSalm 11:5; Phungthlukbia 22:24, 25; Malakhi 2:16; Galati 5:20, 21\nAa dawhcah lomi bia\nLevitikas 19:16; Efesa 5:4; Kolose 3:8\nThi ningcang loin hmannak\nGenesis 9:4; Lamkaltu 15:20, 28, 29\nChungkhar zohkhenh duhlonak\nRaltuknak asiloah ramkhel lei ah i telnak\nIsaiah 2:4; Johan 6:15; 17:16\nKuakzuknak le ritnak sii hmannak\nMarka 15:23; 2 Korin 7:1\nBIATAK 1: JEHOVAH HAWILE NIH A NAWL AN NGAIH\n“Ka bia nan ngaih ahcun nan Pathian ka si lai i ka mi nan si lai.”—Jeremiah 7:23\nPathian hawikom si khawh a si maw?\nGenesis 22:18; Jeim 2:23\nAbraham nih Pathian bia a ngaih i a zumh caah anih cu Jehovah hawi a hung si.\n2 Chanrelnak 16:9\nJehovah nih a nawl a ngaimi kha a bawmh hna lai.\nSalm 25:14; 32:8\nJehovah nih a hawile kha khuaruah khawhnak a pek hna.\nJehovah nih a hawile kha a bawmh hna lai.\nBIATAK 2: JOB CU PATHIAN HAWI A SI I ZUMHFEK TEIN A UM ZUNGZAL\n“Hi vialte ah hin Job nih sualnak a tuah lo i Pathian cu a mawhchiat lo.”—Job 1:22\nSatan nih Job kha zeitindah a hneksak, Job nih zeitindah a lehrulh?\nSatan nih Job cu mahca ṭhatnak a kawlmi a si i Pathian a daw lo tiah a ti.\nJehovah nih Job ngeihmi thil vialte lak awkah Satan kha a awnh i Satan nih Job cungah a fak tukmi hma hmanh a tlunter.\nJob nih sifah harnak tampi a tonnak a ruang kha a hngal lo nain zumhfek tein a um.\nBIATAK 3: SATAN NIH JEHOVAH SININ NA PIAL NAKHNGA AA ZUAM\n“Mi nih cun a ngeihmi vialte cu a nunnak caah cun a sian ko lai ta.”—Job 2:4\nSatan nih Jehovah he kan i pehtlaihnak a rawh nakhnga zeitindah aa zuam?\n2 Korin 11:14\nSatan nih Jehovah nawl kan ngaih nakhnga lo a kan hlen.\nJehovah biak awkah kan i tlak lo tiah ruahter awkah aa zuam.\nSatan nih a kan hrem.\nJehovah nawlngaih awk le a hawi si awkah i thim. Mah nih Satan mi lihchim a si kha a langhter lai.\nBIATAK 4: JEHOVAH KHA KAN DAWT CAAH A NAWL KAN NGAIH\n“Pathian kan dawt ti cu a nawl kan zul tinak a si ko.” —1 Johan 5:3\nZeitindah Jehovah hawi na hung si khawh?\nPathian na dawtnak kha langhter. Mah nih a nawlngaih awkah aan bawmh lai.\nJehovah nawl ngai law ṭhatnak na hmu zungzal lai.\nJehovah nih kan tuah khawh lomi thil kha zeitikhmanh ah a kan hal lo ti kha zum.\nA hmaanmi thil kha tuah law Jehovah nih na herhmi thazaang aan pek lai.


An Pastor Pa Fir An Puh I Thla Hnih Hnuah Hi Thil Hi A Hung Cang Mi Cu Mah Ti Hin A Si – Buanchukcho\nThitumhnak a tuah ka te nupa hna nih cun an chungkhar thlacam piaktu dingah Pastor pa cu rawlhrawn an auh. Pastor pa cu nupa hna inn ah cun a ra i rawl an ei dih hnu ah thlacam nak an ngei ti hna i Pastor pa zong cu an inn lei ah a tin than ve. Pastor pa a tin hnu ah rawlhrawn sawmtu hna i a nupi nih cun Kan pa cabuai cung i phaisa thong hra ka chiah mi kha a tlau, kan pastor pa nih khan a lak i a si bak lai a mah pek ding ah ka ti mi a si ko nain tiah an pa cu a chim. An pa nih cun kan mah chim ta lo in a mah nawl in a lak mi cu mifir tinak a si ko a ti ve.\nCuruang ah an nupa cu an pastor lak bak ah an ruah i khrihfabu zong kan i thial lai hi bantuk pastor a firmi Bu ah cun kan um ti lai lo tiah biakhiahnak an ngei. Thlahnih a rauh hnu ah a nupi le pastorpa cu lampi ah an i tong i a nupi nih cun ning hngal ngai khin Pastor pa nan ram dam maw? na khrihfabu ah kan i khawmh ti lo nak zong thlahnih a rau cang. Zeiruang ah dah na khrihfabu ah kan i khawmh ti lo ti teh na thei maw? Kan inn i rawlei kan in sawm lio ah khan phaisa thong hra cabuai cung ah ka chiah i kha ni ah khan a tlau, midang hawileng a hohmanh kan ngei fawn lo tiah a ti.\nPastor pa nih cun Aw si ko phaisa thonghra kha ka lak ko. Rawlei nak cabuai cung ah nan chiah tik ah tihang nih a ciar ter lai i aa rawk sual lai ti ka phan caah nan Bible cachung ah ka chiah tiah a chim i fir a puh tu nutung nu cu ningzak ngai in chim awk a thei ti lo i pastor pa cu ngeihthiam a hal.\nCu bak cun a ran nak in an inn lei ah cun a tin zok zok i an Bible cu a kau tik ah thlahnih chung an Bible karlak i phaisa a rak i tenh mi cu a hmuh. Thlahnih chung Bible an nupa in an rak rel bal lo. Thlahnih chung an Pastor pa cu an rak mawchiat i fir an fuh i an mah zong nuam lo ngai in an rak um. Thil pakhat khat ruang ah nangmah ah lungtlin lo nak na ngei sual maw? sautuk Bible rel lo in na um ruang ah teh a si sual ve hnga maw? Bible rel zungzal mu. Cred : Chinland Today News.


A Tawka Chung Ah Zil Ai Taap Caah Siizung A Phan – Chin 11 News\nA Tawka Chung Ah Zil Ai Taap Caah Siizung A Phan\nHi thawngpang hi Thailand ram chung social media ah mipi nih an ceih ngaimi minthang thawngpang lar pakhat a si. Kum 51 upa cangmi Thailand nu pakhat cu nau ngeihnak chungah zil a pilter sual caah a chuak than kho ti lo siizung ah a rannak an kalpi i siibawi te nih an chuak piak tiah theih a si.\nA chungah zil a pil sualmi kong he pehtlaih in zil chuahpiaktu siibawi te nih an chimmi cu zil cungah a ke a nal i a tlunak ah a nau ngeihnak chungah zil a lut sualmi a si tiah an phising piak tiah theih a si.\nCu kong he pehtlaih in online ah nihchuah capo saihnak bantukin an hmang i minu cu a limhang a zor sual lai ti an phan caah an min le khua an langhter chih lo. A chuahpiaktu siibawi te nih zil cung ah a ke a nal i a tlu sual caah a nau ngeihnak chung a lut timi belte cu ahohmanh nih an zumh kho lo tiah Kawl media pakhat nih a langhter chih.\nMalaysian tlangval kum 20 mipa zong a zuzu ah thir kutdongholh (ball-bearing ring) a holh i a phoih than khawh colh lo caah suimilam 12 chung a ing bal ve tiah elitereaders nih a tarlangh.


Good News:KNU Nih Ralhrang Sakhan Camp An Lak 10 Nunnak Liam Pa7 Hliam An Si – Lai Lungrawn Post\nNovember 23, 2021 November 23, 2021 admin Myanmar News\nKayin ramkulh, KNU Brigade 5 hmunhma ah aummi ralhrang riahbuk ngan pakhat cu KNU nih an lak mi kongah KNU thawngzamhnak 2 KTM nih a pehtlaih ko hna nain, KNU Brigade 5 nih phungning in an fehter rih lo.\nNovember 22 zinglei ah KNU Brigade 5 hmunjma ah ralhrang riahbuk ngan pakhat cu KNU, KNLA nih an kah hna i an lak, ralhrang thi an tam nain KNU lei in hliammi bal an um lo.\nKNU thawngzamhnak Thoo Lei nih November 22 zingah ralhrang riahbuk ngan pakhat kahdohnak cu zinglei suimilam 8 in zaanlei 2 tiang an rau i, zaan 6 ah KNU nih an lak, KNLA lei in 10 nak tlawmlo an nunnak liam i 7 hliam an tuar tiah a langhter chin morning star thawngpang.\nThawngdang Ralhrang nih uknak an lak hnu in cozah riantuan mi hna nih CDM tuah in an doh, cu lio ah ralbawi hna le ralkap chungin CDM tuah mi an um hna , cu chung ah CDM tuah mi ralbawi nupi bia halnak le leh mi hna cu\nRalkap hi ka rak dawt tuk ve hna , an tem tuar tuk,,tiin ralkap hla an sak le ralkap kong video ka zoh ahhin ka mitthli a luang tawn …asinain caan saupi kan um hnu ahhin thil hmaan lo a si ti ka fiang chin lengmang caah atu bantuk in CDM kan luh hi a si …\nA caan ahcun an biachim zong in mi cung ah zaangfahnak tlawmpal te hmanh ngei loin ralbawi upa pawl nih an kan pehtlaih , a caan ahcun an tuahserhnak zong hi zoh ngam lo tiang le in khawh lo tiang in an puar hran hi kan hmuh .\nCDM tuah ding tiang in zeibantuk thinlung nih dah ralthatnak a ka pek tiahcun mipi sualnak ngei lomi an thah nawn hna ning ka hmuh,an mi hrem ning le an puarhran ning ka hmuh ,cu lawng siloin ralkap training tuah ti poh ah kan fa le kum tling lo zong an kai ter hna .\nKa fapa hna cu kum 17 lawng sinain ralkap training kai ding ah hram hram in an auh , zei an tuah poh ah hram hram lawng te a si caah ka cohlang kho lo tiin a chim …\nRalbawi upa pawl nih ralkap training kainak ding ahcun an kutdong te an hman thiam poh ahcun a za,tiin kan fa le an auh hna , meithal hmeh le kah kan chimh hna lai cu lawng siloin nupi le zong fa nu le zong aherh ning in ralkap thazaang athawnnak ding le ral dohnak ding ahcun nan chuak cio lai tiin an kan chimh tiin a chim .\nKa pasal hi hmai kal dingin an thlah caan ahcun zeihmanh va kap hna hlah , na kut dong pa (3) na thlir lai i inn ah rak ttin ti hlah ti tiang in ka cah tawn mi a si , kan i in rih ko nain ralkap thazaang thawnnak dingah nupi le fa le vialte tiang chuah ralkap ah luh dih than ding tiin nawl an kan chuah hnawh cun a si kho ti lo tiin CDM kan luhnak a si tin a chim .\nKan ral silomi le i doh cu a si kho lo ,Mipi he i ral ding ka ruat kho hrim lo tiin achim. Ka pasal hi ralkap reng niam tein a lut i kan dirhmun hi a tha kho hrim lo , kan har tuk , kan thlahlawh zong kan i za lo , lahkhah pek mi a tlawm lawng siloin lahkhah an kan zuk rih ,nupi le nih zee(thil) kan zuar ,cupin ah nunnak caah zeihmanh amahkhaan an kan tuah piak lo tiin a chim .\nRalhrang nih mi inn an bauh , mi ei din le thilri vialte an lak mi zong hi an harsat tuk ruang ah a si , Uknak an lak hlan in an thlahlawh cu i zat lo hlei ah an lak hnu chin chin ahcun an har chin i khuachung ah tuanvo lak ding an pek hna tikah rawl zong an i ken lo cucaah an hmuh le an lak khawh mi poh an ei ,cuticun ahnu ahcun khuachung chuah ter i tuanvo pek kha an i nuam cang i anmah pawkhimnak le miaknak ah an i ruah cang tiin a chim .\nHi kong ka theih mi hi mi dang chimnak lawng siloin keimah pumpak hrim nih ka hmuh hna , cycle hna cu tawh zong a tel lo , inn cit mi motor tiang in an fir i an lak dih i an zuar , an ton ning in zeipoh an tuah ,tangkaa zong an hal hna an fir hna .\nRalkap lut ka le reng niam nihcun hmasa ahcun an tuan ngam lo nain anmah hruaitu upa nih an hmai ah a tuah an hmuh tikah amiak an theih i an tuah ngam dih cio hna .An lak mi hna chung in man ngei hna cu phone,laptop,cycle,motor hna hi an i ttin pi i an zuar than hna ..\nMipi lei in lehrul an cham thluahmah cang hna tikah anmah ralhrang chung in thinphannak a um cang maw tiin an hal mi a leh mi hna cu “khuaruahnak angei pah mi caah cun an thinphang pah cang ko ,nain zeihmanh a ruat kho rih lomi nih cun thua chih ko hna uh,,kanmah cu hriamnam ngei mi pei kan si ko cu ,,kan duhmi poh kan tuah khawh dih ..mipi kha ral bantuk in an kan hmuh”tiin aleh.\nRalkap cu mipi humhimnak le ngeihchiah a vengtu ding an si ziah hitihin an sual timi kong ah biahalnak a leh mi hna cu”anmah ralkap chung ah an cawnpiak ning hna cu Daw Suh Kyi cu ramdang pa he an i thium i amah nih akan uk ahcun ramdang nih kawlram an uk lai culawng siloin biaknak dang nih kawlram a kan dolh dih lai.A bik in biaknak ruang ah (anmah buddist) biaknak tanh ding in an chimh “hna ,cucaah Daw Suh Kyi uk kho lo dingin kan i zuam , kan biaknak le kawl miphun athen kho lo ti kha an cawnpiak bik mi hna a si .\nAleng i an chim mi kha zeihmanh ruat hlah uh,zum hlah uh,kanmah nih kan in chimh mi hna hi ahmaan mi a si tiin ralhrang pawl cu upa nih an chim hna tin achim .\nA cheu cu a fiang ko nain a chim ngam lomi ralkap an um ,a cheu cu athei hrim thei lomi an um, acheu cu ramkhel kong zeihmanh ruat duh lo in anmah rian le thlahlawh kan hmuh a za ko tiin a tuan mi an um tiin achim .\nRalkap bawi nupi ka sinak ah zeihmanh athatnak aum lo , an kan namnehnak le hram hram hrim ka duh hrim lo tiin a chim. A cheu cu chuak ngam lo an um, an duh ko zong ah umnak inn le lo ngei loin a benh mi zong an um ,keimah zong atubantuk kan chuahnak kong ah ka nu hawi nih na raltha tuk tiin an ka ti tiin ralbawi nupi nih an sining cu a chim .


Good News: Hakha Ah Thawngtha Taktak Thanh Asi Lunglawm Tuk Asi – Chin World News Evening\nGood News: Hakha Ah Thawngtha Taktak Thanh Asi Lunglawm Tuk Asi . CDF-Hakha cu aho nih a dirkamh? CDF-Hakha dirkamhnak caah Hakha CDF Support Team of North America (CDFSTNA) cu tha tein committee dirh a si. Cu nih cun US le Canada ummi hna cu a si khawh chungin pehtlaihnak ngeih in rian a ṭuan. Cu committee tawlrelnak in August 2021 chungah $ 35,000.00 kuat a si. Lewisville, TX area ummi hawikom bu pakhat zong nih Kyats sing 40 renglo an kuat ve.Hi riantuannak ah chan khat chuak Lai pasal le nusal nih tel ve lo ding cu nan lungsia a rem lai lo caah thazaang chuah khawh cio i zuam hram u sih. The hakha time\nCun August thla caah thazaang chuahtu (pumpak, chungkhar, khua, le pengtlang, khrihfabu hna) dihlak cungah CDFSTNA nih lawmhnak chimcawklo kan ngei. Like pek le share khawh cio i zuam hram hna u si. Pathian sermi tlukrualnak le dinnak a ṭanhmi poah nih hi rianṭuan nak cu an dirkamh i Pathian nih a kan umpi lai i hi kan dothlennak zong kan tei hrimhrim lai tiah a zummi nih thazaang chuah a si.\nThawngdang Shan ram thlanglei Letchia le Maikaing kar ralhrangbu checkgate in ralhrang 1 cu meithal 4, bu tangka le cycle he a zaam. A zammi pa hi LIB-515 tatyin ah a ummi a si i, August 29 zaan ah meithal 4, bu tangka he a zaam mi a si. September 1 in an tatyin nih biatak tein an kawl tiah ralhrangbu he pehtlaihnak a ngei mi Maikaing khuami pakhat nih a chim.\nMah ralhrangbu checkgate hi Maikaing – Letchia kar Luaikhan tlanghram ah a um mi a si. Meng 49 gate tu zongah auh mi a si i, LIB-515 nih tuanvo an lak lio a si. Atu hi thazaang tampi in mi chawkvak vialte an an chek hna, bia an hal hna tiah theih a si. A hleikhun in Mawtaw le cycle hna an chek tiah theih a si i, Maikaing pengah ralhrangbu tam ngai an chiah hna i, hlathlainak an tuah cuahmah tiah theih a si.


Hakha Biakinn ah Ralkap nih Rungrul Thahnak Sii an Kah - The Chin Express\nHakha ah COVID-19 zawtnak rungrul um in karh hlah seh tiin ralkap nih biakinn pawl ah rungrul thahnak sii an kah cuahmah, tiah kan theih.\nTuni, March 31 zingka 10am ah Hakha Ralkap Sakhan i Buhmugyi Thant Sin Oo hruainak in ralkap pawl nih Dawrthar sang um Bethel Baptist Church le Khuathar sang um Carson Baptist Church ah rungrul thahnak sii an kah.\nKhrihfabu 2 cu sii zong an bawmh hna i biaknak lei hruaitu pawl an ngandamnak an check hna.\nNizaan, March 30 zingka 10am zongah Pidawta sang um IBC biakinn le Dawrthar sang um Zion biakinn ah an kal i rungrul thahnak sii an kah, sii an bawmh hna. Pastors pawl he i bawm in khrihfabu hruaitu pawl an ngandamnak an check hna.\nTihni, March 29 zongah Dawrhlun sang um HBC biakinn ah an kal i rungrul thahnak sii an kah, sii an bawmh hna. Pastors le khirhfabu upa pawl an ngandamnak an check hna.\nMarch 14 le 15 ah Chin state Paletwa pengah Ralkap le Rakhine hriamtlai (AA) an i kap, i ralkap nih Chin khuate 5 lengah vanlawng in bomb a thlak i sualnak ngei lo khuami 21 a thah hna, adang 28 a hliamh hna. Inn vialte an kaang in an rawk dih. Chinmi 2,000 leng nunnak kawl in Samee khua ah an zaam. Atu hi umnak rep le rawl ei awk an ngei lo.


Esther Tanh le Tanh Lo Ruangah An I Phomh Taktak Cang Hih Unau Bakin An Tang Hna – Chin World News Evening\nDecember 15, 2019 December 15, 2019 Salai Van Theihtlei\nTutan kan nau nu Esther Dawt Chin Sung Myanmar Idol ai tel cu lung a hmui tuk hringhran. Atutiang rih ah cun a tluangtlam rih. Top 4 tiang a phak khawhmi hi lawmhpi cio hna usih! Kan miphun kan fa kan nau a si bantukin thazaang pek cio a si. Teinak tiang a hmuh khawh nakhnga Vote in thazaang pe cio hna usih! Kanmah nih kan dirkamh a herh.\nKan Farnu Esther Dawt Chin Sung dirkamh ruangah le thazaang peknak kongah Chinmi cheukhat karlakah bia i alnak tete a hung chuak pah. Capo biatak bantuk an i phomh hna. Hlasakthiam Nilen Parmawi le A ttapa Nicholas zong an holh len ve. Cun lainu Par Tin Mawi le Olive Nu Cinzah tiin an karlakah bia i alnak tete a um pah. An i alnak hmanthlak leh an ca ttialmi tete kan vun chiah chih.\nOlivia Nu Cinzah nih a ttialmi : Thaizan ah Senthang Holhbak in Nilen Parmawi &Nicholas & Par Tin mawi ( ICBC ) P&W Hlahruai , Aha Kuttum tia simi , Ningzah nih achuahtak mi Amin katheih kaa in Apeuh taktak mi Comment dihlak Ka vunphozar te lai Senthang Holhbak in Publis bakah An unau rualin Hla anremh. Olivia Nu Min Tlangtar in Mikong ceih ahcun Vanlawng tluk an si An u nu khi A Ha nih donhhlah seh law thlitu nakin arangdeuh hnga nain avan chia Aha le apum aingaw le Anta pate nihkhin le Zang telawngAithleih ve le Adangpoh cu Nu si hoi.\nAnmin thangnu nih le Pe 4 tluk Asang men lai. Dum liklek tein Mikong ceih tiah cun Vulei aum le van aum zong aithei lomi si ve hoi. Apum nak in a makeup arit deuh men lai. Pangpar in mi achepti lo tucu Tlakrawh bak aiken an ti. Atang comment khi heirel hmanh Thlacam cu anfel ngai ko nain Senthang hawi tampi ka ngei nain mah bantuk ka hmubal hna lo.\nOlivia Nu Cinzah nih Esther thazaang peknak a ttialmi : Dawtmi Esther Dawt Chin Sung Dawtu tamtuk nangeih hi iphilh hlah mu ,Naton mithil pohah Bawipa khuakhan tihi philh hlah law Top 5 tiang lam anhruaitu Nafan dihlak le Bawipa Pathian asi tihi natheih peng lai 5ting. Lainu , Muidawh Samthlai rem Nangmah bantuk lainu ah anum rih lo, Hlasak thiam, Muidawh, Fim, Cathiam , Chimhngaih, Lainu ah hodah um.\nNaton micung ah Ka diriam tein kan dirpi ataangrih mi nalam thluanah Bawipa nih atha bik a ti nak hmunah anchiah lai. Lunglawm tein andaw mi nihcun kan cohlan khawhdih naton mithil pohah Kan ilawm Good luck Dawtmi Aleng leiin aphunphun in ankaa chuakpoh chimko hna seh apoi lo , nangmah cu Atulio Lainu lakah Par Siang Pahrang na si.\nVulei cung Dihlak laitlai Sempi unau umnak dihlak nahninhkhawh dih , Dawtu anum bang huatu zong anum lai , apoi baklo Vulei nih achuahpi mi asi , Taksa in kan nun chung ahcun Vulei nih achuahpi mi tuahser nak le harsat nak phun zakip cu kan intuar ding hrimhrim asi , Naton mithil pohah Bawipa minin lawmhbia achim khomi Lai Nusaltha si zungzal ko, Na tlak zongah Namin MMID Top5 ah ahmun zungzal lai. Ceihphai dailo tiangin Laimi kan caah Minthat nak nahmuh cang tiin kei nih cun ka cohlan.\nKawlram Football Nih Vawlei Pi A Khuh Lai Timi Motto Cu Ttihnung Ko Cang


Breaking News: Tukum ah Joe Biden nih teinak a hmuh ahcun, Justice Supreme Court ding cu amah aduh midang a thim tthan kho men. – Thechinlungnews\nBreaking News: Tukum ah Joe Biden nih teinak a hmuh ahcun, Justice Supreme Court ding cu amah aduh midang a thim tthan kho men.\nTukum 2020 November thla US rampi President thimnak ah Democratic nominee lei in aa zuam ding Joe Biden nih Justice Supreme Court rian a tuantu ding Ruth Bader Ginsburg a aiawhtu ding cu election hnu lawng ah President a tling mi nih a mah a duh mi a thim ve te lai tiah a chim. President Trump nih ka chanchung ah thil a tlung mi a si, a liam cia mi Ruth a aiawhtu ding cu election hlan ah ka thim lai ati bang in nai ahkhan Judge Amy Coney Barrett cu Ruth a aiawhtu ding ah a thim.\nTrump a khuakhannak cu Joe Biden le rammi tampi nih an duh lo caah duhlonak tiang an lanter. Aliam cia mi caan zong ah election lai te ah hibantuk thil a tlung micu US election hlanah Justic supreme court ah riantuantu ding cu President nih mithar thim aa timh zong ah ram mipi nih an rak duh tawn lo caah election hlan ahcun mithar cu an thim hna lo, election hnu lawng ah President nih amah a rak thim tawn hi a si .\nHi kong he Pehtlai in Joe Biden cu nihin ahkhan bia an hal i, President na tling ahcun Namah nawl a si lai caah Trump nih a thim mi Jude Amy Coney Barrett hi midang Judge thar na thleng lai maw tiah an hal tik ah a leh mi hna cu kha kha cu election hnu lawng ah answer kan chim te hna lai tiah a leh hna.\nTukum zong election hlan ahcun mitam deuh nih mithar thim an duh rih lo, a ruang cu election aa naihtu cang caah a tling mi Presidant thar nih amah a duh mite tuanter a duh lai caah Joe Biden nih teinak hmuhsehlaw, naite i Trump nih a thim mi nu Amy hi Biden nih amah duhmi midang a thim tthan kho mi a si, Cu caah hi kong ahhin US mipi an lung aa laklawh ngai caah tuni ahkhan Biden cu hi ko hi an hal kha a si.\nBe the first to comment on "Breaking News: Tukum ah Joe Biden nih teinak a hmuh ahcun, Justice Supreme Court ding cu amah aduh midang a thim tthan kho men."


R I P: CDM Police Salai Lal Bak Thang Cu An Innchung Lila Ah A Ruak In An Char E - News and Media\nLungthin fah le ngaihchiat hi tuar khawh asi hrimhrim ti lo mu, nunnak ruah ah Mizoram a rak zaam mi Salai Lal Biak Thang cu an innchung lila ah a ruak in an char tiah thawngtheih asi. Chin ramkulh, Falam peng chung i Myanmar Police rian a rak tuan mi Salai Lal Biak Thang (kum 28) cu tuchun May 30, chun suimila 12 hrawng ah khan an innchung lila ah a ruak in an char hi asi.\nCDM police asi mi Salai Lal Biak Thang hi 2021, March 4 ah khan Police asinak in CDM ah a lut mi asi i India ram, Mizoram State, Champhai khuapi ah inn an hlang i an chungkhar in an um hna tiah theih asi. Salai Lal Biak Thang a thihnak kong he pehtlai in a ruang theih mi zeihmanh a um rih lo, asinain a hawikom nih an chim ning ah cun tuzing ah khan Salai Lal Biak Thang hi a luak lio kan hmuh tiah an chim ve.\nSalai Lal Biak Thang ruak cu thaizing May 31 ah khan vui asi te lai tiah thawngtheih asi. Ngaihchiat nak a tong mi chungkhar hna Bawipa nih hnemhram ko hna seh mu. Kanram thatlo ruangah le nunhar ruangah Chin miphun hna cu kan ruak te hmanh hi kan chuahsemnak khua le ram ah kan i vui kho ti hna lo. Zei caan ko dah hi tin kan tuar rih lai ti ruah ah hin lungthin a fak tuk hringhran ko mu. Credit – Lhtz


Tukum Tanghra Phi Ding Pa Pakhat Cu A Pu Nih Namte In Thilak A Sawh – THE CHINLAND POST\nTukum Tanghra Phi Ding Pa Pakhat Cu A Pu Nih Namte In Thilak A Sawh\nTCP-Online| 2018 March 11| Rakhine ramkulh Pauhtaw khuate ah tukum tanghra phi dingmi pa pakhat kum (16) cu a pu nih namte he thi lak in a sawh.\nPauhtaw palek zung lei nih “March 3 ni zan suimilaam 10 tluk ah a cangmi thil a si. A thattu a pu hi misual ngaimi a si. Thong a tla i a rak chuak ka mi zong si. A thah dih hin a zaam i tu tiang kan hmu kho rih lo. Tlaih ding in kan kawl cuahmah ko” tiah an chim.\nA thimi pa cu Pauhtaw khua sianginn ah siangcachim vemi U Tan Maung fapa Tinh Zaw Htoo (16), tukum tanghra phi dingmi a si.\nHringtu a pa U Tan Maung nih cun “A thattu a pu hi keimah ka nu i a nau fapa a si. Hi zan ah hin an inn ah ka nu he kan hei leng. A bia a fah deuh caah kan buai sual lai ka ti i ka nu he cun kan lawi tak. Kei le BED exam a phi ve ding ka si tikah inn ah ca ka zoh. Ka fapa hi a hawile inn ah ca a zoh ve. Inn lei a van lawi pah hin a pu nih a hnu in a dawi i zeihmanh sualnak a tuah lomi ka fapa hi thi lak namte he a chunh hi si” tiah a chim.\nTinh Zaw Htoo cu a hnak ah namte chunhnak hliamhma he nunnak a liam mi si. A chun ka hin a thaw a chuah khawh rih ko nain siizung an phak ah siibawi te nih khamh manh loin a thaw a dih ve. A thattu pa a pu zong tu tiang palek nih tlaih dingin an kawl cuhamah lio a si.\nPrevious Kalay-Kalaywah Kar Hlei Remhnak Ding Ca Tangkaa Pekchanhnak An Tuah\nNext Mandalay Ah Sinum Rian Tuanmi Nu Cu Innngeitu Nih Acid Hang He An Toih


China Ralkap Nih India Mi Minung 5 An Fir Hna I Pahnih Cu An Zam Kho – Chin 11 News\nChina Ralkap Nih India Mi Minung 5 An Fir Hna I Pahnih Cu An Zam Kho\nIndia ramri Arnachal Pradesh mi minung 5 cu Chinna ralkap nih an fir hna tiah theih a si. A thli in China ralkap hi Indai ram ah an lut lengmang ti cu a fiang. A tulio India ram ah a linsa ngai mi thil ah a cang mi a si tiah NDTV nih a tar.\nMinung pahnih cu an zam i an chung le nih police sinah report nak an tuah colh i, police officer pawl nih hi thil hi felfai tein dothlat nak tuah colh uh tiah centre cozah nih cun a chim. China nih hin India hi buaipi a timh peng ramri minung zong fimkhur dingin bia an cah hna.\nHi kong he pehtlaiin India Army cu zeihmanh an ka in an chim rih lo nain, China ralkap cungah an thin linh a zual ngaingai, ramri kong ah naihrawng hi an buai tuk i fakpi i i do nak hi a chuak lai loh tih chim awk a tha lo. A tu an boruak ah cun Chinna nih lungtekep i an deng hna hmanh ah India ralkap nih kah colh dingin timhtuah nak an nei cang.


Pu. Henry Van Thio hi cu,,Michaw Mahchaw or Mi Party Mah Party ti loin 2020 ah a tlin tthan hrimhrim a herh in a herh — Salai Ephraim Thawngpang\nPu. Henry Van Thio hi cu,,Michaw Mahchaw or Mi Party Mah Party ti loin 2020 ah a tlin tthan hrimhrim a herh in a herh\n2020- 2025 Chin Central MP Caah, Ka Thailung Mang”PART FOUR.Pu. Henry Van Thio hi cu,,Michaw Mahchaw or Mi Party Mah Party ti loin 2020 ah a tlin tthan hrimhrim a herh in a herh, Chinland zong nih a herh rihmi dirhmun ttha a ngei ciami asi.\n1st Step ah MP in VP ah a tthu kho manh cangmi CHIN PA asi. 3Ws ( Woman, Wine & Wealth ) ah a min a chia balmi asi fawn lo.Central ah NLD nih Cozah an sertthan khawh ngaimi asi.2020 ah a pehpeh in VP an pek tthan lo hmanhah..MP sawhsawh ah cun ASSK nihhin a chia bal lai lo ( Cucu Ideology cu MAHSAHLAH chan hmanh ah an rak hman pengmi KAWL Ideology asi ).\nA tlawm bik Central Govt. DEPUTY MINISTER tal cu an pek hi zumh cio asi, Kan Van nih a kuaih ahcun MINISTER taktak hmanh an coter khawhmi asi.Ziahtiah,,2016- 2019 tiangah Kawlram pumpi huapin Minchiatnak a pelte hmanh a ngei rih lo )..Chinland ca le, TT Ca le, Bual peng,Tikir ca ah a ttuan manhmi a neh.nang tamlak nan hngalh cio ko va si kaw,,Chimrel piak len a hau ti lo.\nCun zapi nih a ngiat awkah kan hngalh lem lomi…A inchungnu hi amah a rian ah a bawm khotu ding caah a zeilei paohin aa FIT taktakmi Chin Nutling pakhat asi. Laiholh, Kawlholh le English a tukin aa tu,,Cataang leiah Doctorate tiang a phaanmi asi.A pi ( a pa ” Rev. Ral Buai ” i anu ) chanin Krifa ttha le thlacam a tthawng tukmi chungkhar an si.\nMahcaahcun,,Hi pa hi cu,,Kawl nih ” A TE YAHYAH..ASHIN YAHYAH” in TT constituency pakhatkhat ah cun MP kan tlinter a herh RORI. Amahbelte Nawl a ngei bikmi hna cu TT peng VOTERS an si ko.\nTagged Michaw Mahchaw or Mi Party Mah Party ti loin 2020 ah a tlin tthan hrimhrim a herh in a herh, Pu. Henry Van Thio hi cu\nDepression hi dam khawh a si ko.Cawnpiaktu Nakin Theihthiampiaktu Kan Herh Deuh →\n← Aung San Suu Kyi hi cu tlangcungmi a kan leirawltu nakin a kan dawtu, thleidannak ngei lo mi asi hrimhrim lai


Inn 270 Leng Mei khanghpiak An Tong - News and Media\nSAC Ralkap nih ni 3 chung ah Sagaing ramthen, Minkin peng chung Than Pauh, Yin Ka Lay le Luang Pyih khua 3,inn 270 an khanghpiak hna tiah tualchungmi hna nih an chim. Tan Pauh khua cu April 25 ni ah SAC ralkap Khah – Mah – Yiah 87 thazaang 150 leng le Phyo Saw Htee hna nih PDF an um ti in hriamngan in an kah hnu ah mei in an khangh. ” Tan Pauh (သံပေါကျ)khua cu mei an khangh ah hin datsi in an toih i cu hnu ah an khangh.\nKhuachung ah a tang i a chuak kho lo mi hna cu PDF hna nih an bawmh hna i an chanh khawh hna. Inn 300 hrawng a si mi Tan Pauh khua cu SAC ralkap hna an luh hlan in khuami cheukhat cu an zaam i khuachungah cun PDF le khuami cheukhat an tang. khuachung ah SAC ralkap nih bomb an hmah i khuami zong an zamnak hmun in an tlung kho lo caah ralzaam hna caah eidin hna cu.\nPDF hna nih an bawmh hna tiah tualchung mi pakhat nih a chim chap. Cu hmun hrawng cu SAC ralkap Khah – Lah – Yiah 87 thazaang 150 leng an um i SAC ralkap le Myanmar Defense Force – MDF, Sagaing PDF, Minkin PDF, Maharmik PDF phu hna cu April 25 in 27 tiang kahdohnak pehzulh in a um. Cu thil a cang mi kong cu SAC ralkap lei nih cathanh an chuah mi a um rih lo. Crd – TCP


Yangon Khuachung Thawngpang – The Cherry Par\nYangon Khuachung Thawngpang\nYangon Khuachung Thawngpang (Zanlei Suimilam 4:00 PM tiang)\nNihin Yangon khuachung cu nizan nak in i tuaitam nak a zor deuh. Insein Myone chung, Bayint Nyaung lam ah lamzawh tu hna nih an khammi pawl mei an khangh. Zanlei suimilam 3:00 PM hrawngah Tamwe i cheukhat lam an khamh mi zong mei an khangh hna. Insein, Sanchaung, Thaketa le Seikkyi Kanaungto zongah hmunhma cheukhat ahcun lamzawh nak a um rih thiamthiam. Nain hliam hma a pu mi an um le um lo thawng an zamh mi a um rih lo.\nAtu zing thawkin duhlo langhter nak caah campaign thar an tuah, cucu zing fatin suimilam 09:09 AM ah kut bengh cio ding ti a si. Cun chun suimilam 1;30 ah umkheng tum ding, nihin an thawk ve. Nizan Thaketa i an tlaih mi hna minung 100 cu nihin ah an thlah than hna.\nYangon khua leng Thawngpang; Kachin ramkulh Hpakant Myone, Kamaing Ralkap camp pawngah i ralchan nak a um i pakhat hliam a pu. mah i ralchannak ah mipi lei le KIA lei an i tel le tel lo an fehter kho rih lo. Magway Ramthen, Gangaw Myone ah Gangaw le Kalay lampi ah Mipi lei le ralkap lei i ralchannak a um. Thawngzamh pakhat nih a langhter ning ahcun, Mipi lei nih Artisanal Hunting rifles an hman a ti. Hihi Gangaw le Kalay lampi i a voihnih nak i ralchannak a si, aa khawngdeng mi an um le um lo an langhter lo.\nShan ramkulh, Kyaukme khua ah nihin lamzawhnak ah teargas in an then hna, nu pakhat siizung a phan. Kadang hmundang zongah lamzawhnak a um thiam thiam, Magway ramthen Natmauk, Yesagyo, le Mandalay ramthen Tharzi, Sagaing ramthen Kalay, Kawlin, Kayah ramkulh Demoso, Kachin Ramkulh Hpakant hna ah lamzawh nak an tuah rih.\nZahan Zan Thawngpang; Mon ramthen, Mawlamyine ah rescue team i a tuanmi mino pali le KNLA lei in second lieutenant tiah auh mi ralbawi pakhat an tlaih hna. An tlaih nak hna inn ah hriam nam a um le um lo zong checking an tuah hna. Nizan ah Bago pengkulh, Palek hmunhma ah bom a puak, palek lei minung panga hma an pu. Zahan zinglei suimilam 3:00 AM hrawng ah Kachin ramkulh Shwegu khua i palek sakhan an doh hna i an hriamnam an lakpiak hna. A dotu hna hi a ho an si an langhter kho hna lo.\nNizan ah CNN reporter Clarissa Ward timi nu, Kawlram a phan, a ratpi mi a minung hna cu, Yankin myone chung i duhlonak an langhter nak hmunhma ah thawnglaknak an ngei. Ralkap nih Feb 1. hnu annaa an lak hnu ah a voikhat nak ramdang media an sawm mi hna a si. Nihin ah KNU’s Brigage 5 nih thanhca an chuah, cu ahcun nai te ralkap nih airstrikes an hman mi hi 2015 i NCA minsenthut mi zeirel lo a si pi ah NCA kha sullam ngei lo in an tuahmi a si caah kan i dohthan ko lai an ti. An thanhca ah Thai nawlngei tu nih Kayin ralzam cohlannak ding zong an langhter.\nSAC nih nizan ah internet kong thawng an thanh Myanmar Alin ah Deputy Commander in Chief General Soe Win nih internet nih riantuan nak caah hnahnawh a kan pek. Cu caah internet hman khawh thannak ding caah pehzulh in rian ngeitu sin ah hmankhawh than ding in kan tuah lai a ti. An kaa lawng a si te lai dah. Kawlram pumpi in nihin suimilam 1PM hrawng in mei a mit dih, EPC nih thawng an thanh ning ahcun technical thatlonak a um caah suimilam 4-5 hrawng ah mei a ra than te lai an ti. Kannih lei cu suimilam 6 ah a ra. Mei a rawk an timi hi ralkap zia a rawk i a si lai dah, a ruang a um. Nizan ah Rakhine ramkulh ah Rohigan hriamtlai umnak ah ralkap nih an kah hna, a zapi te ka langhter ti lo. Credit; Van Lian Thang\n← US le UN nih a kan bawm lai lo tiah Upa pipi hna nih heh tiah nan chim\nRalkap chungah buainak a um lo si cun anaa- thlah a fawi lo. Mah ruangah →


KNU DKBA – Yangon Naypyidaw Mandalay tuk ding ah ready kan si vice president thawngthanh kan hngak – Hakha Cherry\nA tu lio Pyitaungsuh ralkap ah ruahmi cu KNU DKBA KIA RCSS Zomi an si. A dang hriamtlai pawl zong CRPH le Dr Sa Sa nih chawnh le biak an timh hna.\n“Kan nih cu atu kan vice president Man Win Khaing Than thawngthanh lawng kan hngah cang. Amah nih tampi ralkap an si cang ralkap kahnak nawl kan pek hna timi thawng a thanh si cun Yangon Mandalay Naypyidaw tuk dingah timhcia kan si. Kan I ready cang”, tiah an fb page ah an langter.\nCrd.KNU DKBA Credit-Tlung Ceu Thang\nAdang relthan:Pu Dawt Awi Thang & Pi Neih Thluai Sung Family cungah lawmhbia kan chimUS Ram khuasa Pu Dawt Awi Thang & Pi Nei Thluai Sung chungkhar nih Emergency National Security Fund (ENSF) ca’h $10,000 an thawhnak kong Chinland Club Ngunkeng sinah thawngthanhnak an tuah.\nPu Dawt Awi Thang te chung hi Halkha khua mi an si. Atu bantuk in CNF/A ca’h chawva in a kan bawmhmi cungah, CC USA kan ii lawmtuk hrinhran. Pathian tu nih a let tampi in thluachuah pe ko hna seh, Amen.Salute to Pu Dawt Awi Thang and his Family!\nSalai Cung Hlei Thawng March 15,2021 Ralkap uknak duhlo langhter in nilin khua-al lak ah lam kan zawh lio ah innchung inn leng in a kan zoh sawhmi nan tam tuk.


Rogaland CND meeting tlamtling tein an tuah – Chin Community in Norway\nFebruary 1, 2013 vanthang 0 Comments\nRogaland peng chung kan Chin Miphun hna nih 2013 kum Chin Miphun Ni ( CND ) tlamtling tein tuah khawh a si naak hnga a voi 3 naak CND Committee upa hna le Sub – Committee upa hna cu nihin 01.February , 2013 zaan ahPu Er Cin te inn, Stavanger khua ah tlamtling tein an tuah khawh.\nHi meeting ah sawmmi upa minung 15 tlamtling tein an kai khawh cio ca ah khuakhan nak ah a tluang ngaingai tiah thawngpang kan theih. 2013 kum CND cu kan diarhmun zohchunh in 16. february , 2013 ( Zarhte ni ) ah tuah ding in le puai ni ah CND konglam chimnak , CCN cachuah relnak lawng silo in kan Chin hna nih kan i ngeih mi kan Laam , kan hla le kan Chin Miphun nih kan i ngeih chunh mi zaangcuai nak hrihnuh zuamnak le paih hna zong telh in kan Miphun Ni cu sulawih an timh tiah thawng kan theih.\nCND meeting cu zaanlei nazi 6 in ka 10 tiang an tuah hnu ah tlamtling tein an dongh ter. Inn ngeitu Pu Erh Cin te nih meeting kaimi hna zapi caah sabuti thaw taktak an chuan i zapi in ei ta asi hnu ah inn lei ah penh cio asi.\nPrevious Previous post: Historisk gjeldsslette av Myanmars gjeld til Norge\nNext Next post: Myanmars president kommer til Norge


A ZEIHMANH A POI LO, HNGANGAM TAKTAK IN MAH NIH A CHIM DIAM KO – The Chinlung Post\nKan buai naisai lo tiah Min Aung Hlaing nih a chim cang. Thilman kai thluahmah ko seh, kan buai lo tiah a chim. Ei le din hna cu motor in zuar peng asimi a tthatuk. Ram chungah covid zawtnak ruangah thilman a kai lengmang ti kan theih ko. Asinain kan herhbau mi kongah thinphang dirhmun tiang cu asi lai lo. Ramchung ah ei le din kan serchuah peng ko caah ei le din kongah harsatnak kan tong lai lo tiah zeipoi loin a chim.\nCabia dang: Chinram dohthlennak ah dawnkhantu bik pakhat. Ram dothlennak ding caah; hriam aa tleih mi, speak out, biak chawnhnak lei in le CDM lei cun adangdang lei tampi um lai. cu hna lak ah abia pibik tiah ka ruahmi le ram pakhat cozah a dir ter kho bik asi mi CDM hi bia tak tein thazaang pek le kan dirhkamh in kan bomh a herh tuk. A cung lei kan van langhter mi Dothlennak hna cu CDM tuah loin cozah pi cu akal kho thiamthiam nain hna cu a hnawh ngai ve ko.